title: Punarottakenguru

text: Punarottakenguru ("Aepyprymnus rufescens") on Australiassa elävä pussieläin, joka kuuluu rottakenguruiden heimoon ja on "Aepyprymnus"-sukunsa ainoa laji. Sitä tavataan laajalla alueella Australian itä- ja koillisrannikolla, jossa se on elinvoimainen. Se on yöeläin, joka liikkuu yleensä metsissä ja ruohostomailla.


title: Laulukaija

text: Laulukaija ("Geoffroyus heteroclitus") on Papua-Uudessa-Guineassa elävä kaijalaji.


title: Laulukaija

text: Laulukaija on noin 25 cm pitkä ja painaa noin 160–195 g. Lajista tunnetaan 2 alalajia, "G. h. heterolictus" ja "G. h. hyacinthinus". Sen höyhenpuku on vihreä, tummempi selkäpuolelta ja siipien yläpeitinhöyhenistä. Koiraan pää ja nokka ovat keltaiset ja niska harmaa, naaraan ruskeat. Siiven pienissä peitinhöyhenissä on hohtavan punertava laikku. Iiris on vaaleankeltainen ja jalat harmaanvihreät. Nuori lintu muistuttaa naarasta mutta sen päälaki on vaalean siniharmaa ja vihreänhohtoinen.


title: Laulukaija

text: Lajin äänet ovat tunnusomaisia ja auttavat huomaamaan hiljaisia ja vaikeasti havaittavia lintuja korkealta lehvästöstä.


title: Laulukaija

text: Laulukaija elää Salomonsaarilla ja Papua-Uusi-Guinean itäpuolen Bismarckinsaarilla. Alalaji "hyacinthinusta" tavataan vain Rennellin atollilla. Sen populaatio on kooltaan yli 100 000 yksilöä ja sen elinympäristön ala 20 000–50 000 neliökilometriä.


title: Laulukaija

text: Laji elää metsissä ja puutarhoissa, sekä alavilla mailla että vuoristometsissä 1 750 m korkeudelle merenpinnasta.


title: Laulukaija

text: Lajin pesintä tunnetaan puutteellisest mutta sen arvellaan olevan samanlaista kuin punanaamiokaijan.


title: Laulukaija

text: Sinisepelkaija syö hedelmiä, siemeniä, kukkia ja niiden nuppuja.


title: Suovallabi

text: Suovallabi ("Wallabia bicolor") on Itä-Australiassa yleisenä elävä kengurulaji ja Wallabia-sukunsa ainoa edustaja. Lajista ei ole luokiteltu alalajeja. Nisäkäsnimistötoimikunnan ehdotus lajin uudeksi suomenkieliseksi nimeksi on "isovallabi".


title: Suovallabi

text: Vanhin tunnettu suovallabi eli vankeudessa yli 16-vuotiaaksi.


title: Sojuz TM-8

text: Sojuz TM-8 oli neuvostoliittolainen kahdeksas miehitetty avaruuslento Mir-avaruusasemalle. Avaruusalus laukaistiin Baikonurin kosmodromilta 5. syyskuuta 1989 ja se laskeutui 19. helmikuuta 1990.


title: Sojuz TM-9

text: Sojuz TM-9 oli neuvostoliittolainen miehitetty avaruuslento Mir-avaruusasemalle. Avaruusalus laukaistiin Baikonurin kosmodromilta 11. helmikuuta 1990 ja se laskeutui maahan 9. elokuuta 1990.


title: Sojuz TM-10

text: Sojuz TM-10 oli neuvostoliittolainen miehitetty avaruuslento Mir-avaruusasemalle. Avaruusalus laukaistiin Baikonurin kosmodromilta 1. elokuuta 1990 ja se laskeutui maahan 10. joulukuuta 1990.


title: Sojuz TM-10

text: Laukaistiin asemalle


title: Sojuz TM-10

text: Laskeutuivat maahan


title: Hijra

text: Hijra [hidžra] () on arabiankielinen sana, joka tarkoittaa siirtymistä tai maastamuuttoa.


title: Hijra

text: Sana voi viitata muun muassa seuraaviin:


title: Hijra (Etelä-Aasia)

text: Hijra (, ) on intialaisessa ja muissa eteläaasialaisissa kulttuureissa esiintyvä käsite, jolla viitataan kolmannen sukupuolen edustajiin, jotka eivät ole miehiä tai naisia. Länsimaissa hijrat luokiteltaisiin yleensä esimerkiksi eunukeiksi, transvestiiteiksi, intersukupuoliksi tai naismaisiksi miehiksi. Useimmat hijrat on alun perin kasvatettu poikina, mutta myös naiseksi syntymässä oletettuja hijroja on olemassa.


title: Hijra (Etelä-Aasia)

text: Hijrat muodostavat alakastin, johon arvioidaan Intiassa kuuluvan 50 000 ihmistä, joidenkin arvioiden mukaan jopa kaksi miljoonaa. Ollakseen virallisesti hijra-kastiin kuuluva, on liityttävä hijra-yhteisöön.


title: Hijra (Etelä-Aasia)

text: Hijroilla on oma roolinsa siirtymäriiteissä kuten hääseremonioissa, joihin he saapuvat mahdollisesti kutsumattomina vieraina, tanssivat ja laulavat räävittömiä lauluja poistuen vasta rahaa saatuaan. Aikaisemmin hijrat olivat pyhiä henkilöitä tai hovien uskottuja, nykyään he elävät yhteiskunnan marginaalissa. Englantilaisvaikutteiden myötä he ovat menettäneet asemansa, ja monet saavat elantonsa kerjäämällä tai prostituutiolla. Entinen asema näkyy kuitenkin pelonsekaisessa kunnioituksessa, jolla enemmistö edelleen suhtautuu hijroihin.


title: Hijra (Etelä-Aasia)

text: Pakistanissa hijroilla on laissa määritelty kolmannen sukupuolen asema. Maassa on arvioitu olevan kolmisensataatuhatta hijraa, joita vuonna 2009 hyväksytty lakiasetus koskee.4. Isabell Zipfel: Hijras, the third sex. eBook with 34 Photos, Amazon, ASIN B009ETN58C


title: Batman: Ensimmäinen vuosi

text: Ensimmäinen vuosi on vuonna 1987 ilmestynyt David Mazzucchellin kuvittama ja Frank Millerin kirjoittama Batman-tarina. Se julkaistiin alun perin DC Comicsin "Batman"-lehden numeroissa #404-#407.


title: Batman: Ensimmäinen vuosi

text: IGN-internetsivu sijoitti "Ensimmäisen vuoden" sijalle 1 listallaan "25 parasta Batman-tarinaa". Päätös perusteltiin: "Mikään muu teos ei ole pystynyt kuvaamaan Batmanin ja Gordonin hahmojen realismia, kitkaa ja inhimillisyyttä niin kattavasti." Sivusto on lisännyt: "Se ei ole vain yksi kaikkien aikojen tärkeimmistä sarjakuvateoksista, vaan myös yksi parhaista." "Ensimmäisen vuoden"-tarinaa on pyritty jatkamaan useita kertoja. Suora jatko-osa "Toinen vuosi" ei kuitenkaan ollut edeltäjänsä kaltainen menestys, eikä sitä ole yleisesti hyväksytty DC Comicsin kanonisoituun Batman-tuotantoon. Myös "Kolmas vuosi"-tarina on julkaistu, mutta sitä ei yleisesti pidetä kanonisoituna, eikä sitä ole koskaan julkaistu yhteenkoottuna teoksena. ""-tarina jatkaa puoli vuotta myöhemmin siitä, mihin ensimmäisessä vuodessa jäätiin.


title: Batman: Ensimmäinen vuosi

text: Tarinan juoni keskittyy enemmän Gordonin kuin Batmanin hahmon ympärille. Monissa tarinan osista Gordonilla on keskeinen osa ja hänen hankaluuksiaan uuden työn ja avioliiton välillä kuvataan tarkasti.


title: Batman: Ensimmäinen vuosi

text: Tarina alkaa, kun Bruce Wayne palaa Gotham Cityyn kierrettyään 12 vuotta maailmalla. Samaan aikaan kaupunkiin saapuu uusi ylikonstaapeli Gordon, joka on ennen tätä ollut mukana merijalkaväen erikoisjoukoissa. Hänen on vaikea sulattaa korruptiota, johon kaikki hänen kollegansa komisario Loebia myöten ovat sekaantuneet. Gordon päättää olla ottamatta lahjuksia vastaan keneltäkään, mikä saa muut poliisit epäluuloisiksi hänen suhteensa.


title: Batman: Ensimmäinen vuosi

text: Samalla Bruce Wayne alkaa tutustua kaupungin alamaailmaan valepuvuissa. Jo ulkomailla matkaillessaan hän teki päätöksen ryhtyä naamioiduksi kostajaksi, mutta vasta nyt hän toteuttaa suunnitelmansa ja muuttuu Batmaniksi. Hän arvelee, että lahjomaton uusi ylikonstaapeli olisi arvokas tuttavuus ja alkaa tutustua Gordoniin.


title: Chris Brown (albumi)

text: Chris Brown on R&B-laulaja Chris Brownin ensimmäinen studioalbumi. Albumin julkaisi Jive Records ja se julkaistiin vuonna 2005.


title: Chris Brown (albumi)

text: Albumin ensimmäinen single "Run It!" sijoittui Billboard Hot 100 -listan kärkeen ja pysyi siellä viisi viikkoa. Singlellä vierailee rap-artisti Juelz Santana. Toisestakin "Yo (Excuse Me Miss)" -singlestä syntyi suuri hitti Yhdysvalloissa. Albumin kolmannesta singlestä nimeltä "Gimme That" julkaistiin remixversio, jolla vierailee rap-artisti Lil Wayne. Tämäkin single menestyi hyvin. Neljäs single "Say Goodbye" sijoittui Yhdysvaltain listalla sijalle 10. Viides ja viimeinen single "Poppin'" ei menestynyt listalla niin hyvin, kuin edeltäjänsä. Itse albumi menesty hyvin. Ensimmäisellä viikolla albumia oli myyty 154,000 kappalaetta ja se sijoittui Billboard 200 -listan toiselle sijalle. Nyt albumia on myyty Yhdysvalloissa 2,2 miljoonaa kappaletta eli se on myynyt tuplaplatinaa. Maailman laajuisesti albumia on myyty yhteensä kolme miljoonaa kappaletta.


title: Adlène Guedioura

text: Adlène Guedioura (, s. 12. marraskuuta 1985 La Roche-sur-Yon, Ranska) on algerialainen jalkapalloilija, pelipaikaltaan puolustava keskikenttäpelaaja. Hän edustaa Englannin valioliigassa Crystal Palacea.


title: Adlène Guedioura

text: Hänen isänsä Nasser oli entinen hyökkääjä.


title: Adlène Guedioura

text: Guedioura vietti uransa alkuvuodet Ranskassa, josta hän siirtyi Belgiaan vuonna 2008. Kaudella 2009-2010 Guedioura siirtyi Charleroin joukkueeseen, josta hänet lainattiin tammikuussa 2010 loppukaudeksi Englannin valioliigassa pelanneeseen Wolverhamptoniin. Kauden päätyttyä Guedioura allekirjoitti kolmen vuoden sopimuksen Wolverhamptonin kanssa toukokuussa 2010. Hän ehti pelata kaudella 2010–2011 kuusi ottelua ennen kuin loukkasi sääriluunsa ottelussa Aston Villaa vastaan. Vamma pitää Guediouran 4-6 kuukautta poissa pelikentiltä. Kaudella 2011–2012 Guedioura pelasi Wolverhamptonissa kymmenen ottelua, kunnes hän siirtyi 30. tammikuuta 2012 lainasopimuksella Nottingham Forestiin.


title: Adlène Guedioura

text: Ranskassa syntynyt Guedioura on edustanut Algeriaa ensimmäisen kerran vuonna 2005 tultuaan valituksi Algerian olympiajoukkueeseen.


title: Adlène Guedioura

text: Sittemmin Guedioura on edustanut Algeriaa myös aikuisten tasolla tultuaan valituksi vuoden 2010 MM-kisajoukkueeseen. Hän pelasi ensimmäisen ottelunsa Irlantia vastaan 28. toukokuuta 2010. Normaalista keskikentän pelipaikasta poiketen hän pelasi oikeana laitapuolustajana. Guedioura pelasi myös 2010 MM-kisoissa kolmessa ottelussa tullessaan jokakerta vaihdosta kentälle.


title: Adlène Guedioura

text: Guedioura teki maajoukkueuransa ensimmäisen maalin 3. syyskuuta 2010 vuoden 2012 Afrikan kisojen karsintaottelussa Tansaniaa vastaan.


title: Ingen

text: Ingen voi tarkoittaa seuraavia:


title: Tor (asema)

text: Tor on Norjan tutkimusasema Antarktiksella, Kuningatar Maudin maalla, Prinsessa Märthan rannikolla. Vuonna 1993 avattu asema on toiminnassa Antarktiksen kesän aikaan ja sitä käytetään muun muassa ornitologisten havaintojen tekemiseen.


title: Tor (asema)

text: Asema sijaitsee noin 1 625 metriä merenpinnan tasosta, 200 kilometrin päässä merenrannasta.


title: Raasakan voimalaitos

text: Raasakan voimalaitos on Pohjolan Voima Oy:n omistama vesivoimalaitos Iijoessa Iin kunnassa. Joen suulta laskien Raasakka on ensimmäinen voimala.


title: Raasakan voimalaitos

text: Voimalaitos on rakennettu vuosina 1968-1970. Sen on suunnitellut arkkitehtitoimisto Uki Arkkitehdit. Voimalaitoksen kaksi ensimmäistä koneistoa on asennettu 1971 ja kolmas koneisto vuonna 1997. Kolme turbiinia ovat Kaplan-tyyppisiä, ja kolme generaattoria nimellisteholtaan 23 MVA.


title: Raasakan voimalaitos

text: Raasakka on Iijoen vesivoimalaitoksista teholtaan suurin. Voimalaitoksen sähköteho on 64,3 MW, vuosituotanto 230 GWh ja pudotuskorkeus on 21 metriä.


title: Raasakan voimalaitos

text: Voimalaitoksen yli kulkee Virkkulantie (yhdystie 8511), joka yhdistää seututien 851 ja valtatie 4:n.


title: Brasilian Grand Prix 2009

text: Brasilian Grand Prix 2009 (virallisesti Formula 1 Grande Prêmio do Brasil 2009) oli Formula 1 -kauden 2009 16. osakilpailu, joka ajettiin 18. lokakuuta Interlagosin moottoriradalla Brasiliassa.Kilpailussa toisella kierroksella varikolla sattui erikoinen tapaturma. Heikki Kovalainen ja Kimi Räikkönen olivat varikolla, ja molemmat lähtivät lähes samaan aikaan. Kovalainen lähti liian aikaisin radalle, ja bensaletku jäi autoon roikkumaan. Räikkönen ajoi perässä bensavanan päältä ja hänen autonsa lämpö sytytti auton hetkeksi tuleen. Tuli kuitenkin sammui lähes heti itsestään. Räikkönen sai hieman bensaa silmiinsä, sillä hänen visiirinsä ei ollut kiinni varikkosuoralla. Tapahtuman vuoksi Kovalainen sai 25 sekunnin aikasakon ja putosi näin yhdeksänneltä sijalta kahdenneksitoista. McLaren sai myös 33 500 euron sakot. Jenson Button varmisti maailmanmestaruutensa tulemalla viidenneksi, jolloin hänen pisteensä ylsivät 89 pisteeseen, kun Rubens Barrichellon pisteet jäivät tässä kilpailussa 72 pisteeseen ja Sebastian Vettelin 74 pisteeseen. Brawn varmisti samalla valmistajien mestaruuden.


title: Brasilian Grand Prix 2009

text: Kilpailun voitti Red Bullin Mark Webber. Unkarin GP:n aika-ajoissa loukkaantunut ja aiemmalla kaudella kotikilpailunsa voittanut Felipe Massa oli heiluttamassa ruutulippua kilpailun päätteeksi.


title: Showa

text: Showa (jap. 昭和基地 Shōwa Kichi) on Japanin omistama tutkimuskeskus Antarktiksella. Asema sijaitsee Kuningatar Maudin maalla koordinaateissa 69°00′S 39°35′E. Asema rakennettiin jo vuonna 1957.


title: Showa

text: Tutkimuskeskuksessa on tilaa 110 työntekijälle kesäkautena, mutta talvisin työntekijöitä on maksimissaan noin 40. Asemalla tutkitaan meteorologiaa, seismologiaa, valtamerta, glasiologiaa, geologiaa, geografiaa, biologiaa ja lääketiedettä.


title: Showa

text: Asemalta on laukaistu useita kymmeniä luotaimia.


title: Exclusive

text: Exclusive on R&B-artisti Chris Brownin toinen studioalbumi, joka julkaistiin 3. marraskuuta 2007.


title: Exclusive

text: Albumi sijoittui sijalle neljä Billboard 200 -listalla. Ensimmäisen viikon aikana albumia myytiin 295 000 kappaletta. Albumin ensimmäinen single "Wall to Wall" julkaistiin toukokuussa 2007, mutta se ei saanut merkittävää huomiota. Se oli Yhdysvaltain Billboard Hot 100 -listan 79. sijalla. Syyskuussa 2007 julkaistiin albumin toinen single "Kiss Kiss", jolla vieraili T-Pain. Toinen single menestyi edeltäjäänsä paremmin sijoittuen Billboard Hot 100 ja Uuden-Seelannin singlelistojen kärkeen. Saman vuoden joulukuussa julkaistiin albumin kolmas single "With You", joka menestyi myös hyvin. Se sijoittui Billboard Hot 100 -listan toiselle sijalle... Uuden-Seelannin listalla sijoitus oli jälleen ensimmäinen sija. Albumin neljäs single "Take You Down" julkaistiin huhtikuussa 2008. Se ei menestynyt erityisen hyvin: Billboard Hot 100 -listan 43. sija. 3. kesäkuuta 2008 albumista julkaistiin Deluxe Edition nimellä "Exclusive: The Forever Edition". Deluxe Editionilta julkaistiin kaksi singleä "Forever" ja "Superhuman", joista ensimmäinen sijoittui Billboard Hot 100 -listan toiselle sijalle ja ykköspaikalle Irlannissa ja Uudessa-Seelannissa. Toinen single "Superhuman" ei saavuttanut merkittävää huomiota. Singlellä vierailee naislaulaja Keri Hilson.


title: 802 Naval Air Squadron

text: 802 Naval Air Squadron (802 NAS) oli Britannian Kuninkaallisen laivaston ilmavoimien lentolaivue.


title: 802 Naval Air Squadron

text: 802 laivue perustettiin 3. huhtikuuta 1933 yhdistämällä 408 ja 409 lentueet kalustonaan 9 Hawker Nimrodia ja 3 Hawker Ospreyta. Laivue siirrettiin "HMS Gloriousille" Välimeren laivastoon. Laivue palasi Englantiin tukialuksen siirtyessä telakalle 1934. Laivue oli hetken aikaa sijoitettuna "HMS Courageousille", kunnes "HMS Glorious" palasi palvelukseen Välimerelle. Laivueen kalustoksi vaihdettiin toukokuusta 1939 alkaen 12 Gloster Sea Gladiatoria.


title: 802 Naval Air Squadron

text: Toisen maailmansodan syttyessä laivue palveli edelleen "HMS Gloriousilla" kalustonaan Gloster Sea Gladiatorit. Laivue tuhoutui Saksan laivaston taisteluristeilijöiden "Scharnhorstin" ja "Gneisenaun" upottaessa tukialuksen 8. kesäkuuta 1939 Norjan rannikolla.


title: 802 Naval Air Squadron

text: Laivue perustettiin uudelleen 21. marraskuuta 1940 804 laivueen lentueesta RNAS Hatstonissa kalustonaan 12 Grumman Martlettia. Laivue jaettiin kahtia ja sijoitettiin heinä-elokuussa 1941 "HMS Audacitylle" ja "HMS Argukselle". "HMS Argukselle" sijoitettu B-lentue (802B) siirrettiin "HMS Victoriousille". Laivue kasattiin "HMS Audacitylle" ja se tuhoutui seuraavan kerran "HMS Audacityn" upotessa 21. joulukuuta 1941 saksalaisen sukellusveneen "U-741":n torpedoitua sen.


title: 802 Naval Air Squadron

text: Laivue perustettiin uudelleen 1. helmikuuta 1942 RNAS Yeoviltonissa kalustonaan kuusi Hawker Sea Hurricanea. Laivue siirrettiin syyskuussa "HMS Avengerille" yhdessä 883 laivueen kanssa suojaamaan Jäämeren saattuetta PQ18:a. Saattue oli ensimmäinen, minkä suojana oli saattuetukialus. Laivueen palattua Englantiin syyskuussa sen kalustoksi vaihdettiin yhdeksän Hawker Sea Hurricane IIb:tä. Kaluston vaihdon jälkeen laivue palasi "HMS Avengerille" suojaamaan Pohjois-Afrikan maihinnousua. Kolmannen kerran laivue menetettiin "HMS Avengerin" upotessa "U-155":n torpedoimana 15. marraskuuta 1942.


title: 802 Naval Air Squadron

text: Laivue perustettiin uudelleen 1. toukokuuta 1945 RNAS Arbroathissa kalustonaan 24 Supermarine Seafire L.III -konetta. Laivueen kalusto vaihdettiin elokuussa kahteentoista Seafire XV koneeseen. Laivue lakkautettiin muutama vuosi sodan päättymisen jälkeen.


title: Bretagnen lippu

text: Bretagnen lippu eli Gwenn ha Du () on Bretagnen alueen ("région") lippu, jonka suunnitteli bretagnelaisnationalisti Morvan Marchal vuonna 1923. Lippu pohjautuu Yhdysvaltain ja Kreikan lippuihin.


title: Bretagnen lippu

text: Siinä on yhdeksän vaakaraitaa väreiltään musta-valkoinen ja sen vasemmassa ylänurkassa olevassa kentässä on musta-valkoinen kärpännahkakuviointi. Lipun vasemman ylänurkan kenttä viittaa Bretagnen herttuakuntaan. Lipun mustat raidat kuvaavat herttuakunnan ranskankielisiä hiippakuntia: Dol, Nantes, Rennes, Saint-Malo ja Saint-Brieuc, kun taas valkoiset kuvaavat herttuakunnan bretoninkielisiä hiippakuntia: Trégor, Léon, Cornouaille ja Vannes.


title: Mizuho (asema)

text: Mizuho () on Japanin omistama asema Kuningatar Maudin maalla, Antarktiksella. Asema avattiin vuonna 1970. Asemaa hallinnoi National Institute of Polar Research. Asema sijaitsee 2 230 metrin korkeudella merenpinnan tasosta.


title: Mizuho (asema)

text: Laitoksen tutkimusalaan kuuluvat muun muassa meteorologia ja glasiologia.


title: Ingen (kylä)

text: Ingen on kylä Burenin kunnassa, Gelderlandin provinssissa, Alankomaissa. Asukkaita Ingenissä oli vuonna 2006 990, joista naisia oli 500 ja miehiä 490.


title: Ingen (kylä)

text: Linnuntietä Ingenistä on matkaa..


title: Ingen (kylä)

text: Ingenin nähtävyyksiin kuuluu muun muassa vuonna 1893 rakennettu Op Hoop Van Beter -tuulimylly. Kylässä on myös kirkko.


title: Silmäkiitäjä

text: Silmäkiitäjä ("Smerinthus ocellatus"), aikaisemmalta nimeltään sinisilmäkiitäjä, on keskikokoinen kiitäjäperhoslaji. Se on yleinen eteläisessä Suomessa ja sitä voi tavata aina Oulun korkeudelle asti. Perhonen on saanut nimensä takasiipien näyttävien, sinisten silmätäplien vuoksi.


title: Silmäkiitäjä

text: Kiitäjille tyypilliseen tapaan silmäkiitäjän molemmat sukupuolet ovat samannäköiset, mutta naaraat ovat hieman koiraita kookkaampia. Etusiivet ovat pohjaväriltään ruskeanharmaat ja niissä on tummanruskeaa kuviointia. Värityksen sävy vaihtelee yksilöittäin. Sisempi poikkijuova tekee mutkan siiven ulkoreunaa kohti ja siiven kärjessä on vaalea juova. Takasiivet ovat kellertävät ja tyvestään punaiset. Siiven keskellä on suuri, sininen, mustareunainen silmätäplä. Lepäävän perhosen takasiipien etureuna ulottuu hieman etusiiven etureunan etupuolelle rikkoen perhosen hahmon vaikeammin hahmotettavaksi. Lepäävän perhosen takaruumis on taivutettuna ylöspäin, mikä rikkoo hahmoa myös tehokkaasti. Ruumis on tukeva ja väriltään harmaa. Keskiruumiin selkäpuoli on leveälti tummanruskea. Siipiväli on koiraalla 67–83 mm ja naaraalla 76–95 mm jolloin naaraat ovat selvästi koiraita kookkaampia.


title: Silmäkiitäjä

text:
Toukka on väriltään vihreä, hivenen sinertävänsävyinen ja kauttaaltaan vaaleiden nystyjen peittämä. Sen kyljillä on vaaleita vinojuovia ja peräpäässä on turkoosinsininen piikki. Täysikokoinen toukka on 60–80 mm pitkä.
Levinneisyydeltään eurooppalainen, yleinen laji. Levinneisyysalue ulottuu Pohjois-Afrikasta Euroopan poikki Etelä-Skandinaviaan, Iraniin ja Altaivuorille. Espanjassa ja Portugalissa lajia tavataan vain paikoittain etelässä. Suomessa silmäkiitäjää tavataan Etelä- ja Keski-Suomessa. Aikuiset perhoset lentävät öisin yhtenä sukupolvena toukokuun lopulta heinäkuun lopulle.


title: Silmäkiitäjä

text: Silmäkiitäjä on lehtimetsien laji, jota tavataan pajuja kasvavilla paikoilla. Se viihtyy myös puistoissa ja puutarhoissa. Päivisin perhoset lepäävät lehvästön joukossa etusiipien erinomaisen suojavärin ja erikoisen lepoasennon turvin. Häirittynä perhonen levittää nopeasti etusiipensä ja paljastaa näin takasiipien silmätäplät. Tarvittaessa eläin pudottautuu maahan. Perhonen aktivoituu auringonlaskun jälkeen ja lentää pääasiassa iltayöstä. Lajilla ei ole vaellustaipumusta. Aikuisen yksilön suuosat ovat surkastuneet, eikä se käy lainkaan kukilla, mutta etenkin koiraat lentävät valolle. Aikuinen perhonen elää vain kolmesta viiteen vuorokautta.


title: Silmäkiitäjä

text: Parittelu alkaa yöllä jatkuu seuraavaan iltaan saakka. Koiras roikkuu koko ajan naaraan peräpäästä pää alaspäin. Parittelun päätyttyä naaras aloittaa munimisen heti ja munii 150–200 munaa yksittäin tai pareittain ravintokasvien lehdille. Naaras kuolee heti saatuaan munimisen päätökseen muutamaa yötä myöhemmin. Munat kuoriutuvat parin viikon kuluttua ja pienet toukat elävät melko liikkumattomina oksilla. Toukka on aktiivinen öisin ja syö usein lähes kaikki lehdet siltä oksalta, jolla se oleskelee. Päivät se lepää sfinksiä muistuttavassa asennossa lehtien alapuolella. Toukka on täysikasvuinen elokuun loppupuolella, jolloin se kaivautuu maahan ja koteloituu. Laji talvehtii kotelona muutaman senttimetrin syvyydessä maan alla. Joinakin vuosina loiset voivat hävittää huomattavan suuren osan toukista.


title: Silmäkiitäjä

text: Ravinnokseen toukka nauttii useiden lehtipuiden kuten pajujen ("Salix"), koivujen ("Betula"), tuomen ("Prunus padus") ja omenapuiden ("Malus domestica") lehtiä.


title: Santeri Latvala

text: Santeri Latvala (s. 25. helmikuuta 1991) on suomalainen koripalloilija, joka edustaa koripallon I-divisioonassa pelaavaa Kristika Turkua. Bisonsia/Loimaan Korikonkareita Latvala on edustanut myös kaudet 2010–2012. Tätä ennen hän pelasi kolme kautta Kauhajoen Karhussa. 186 cm pitkän Latvalan kasvattajaseura on Vimpelin Veto.


title: Santeri Latvala

text: Latvala aloitti koripalloharrastuksensa kasvattajaseurassaan Vimpelin Vedossa. Vedosta Latvala siirtyi Lapuan Korikobriin, jossa hän pelasi muutamia vuosia juniorisarjoja. Kaudeksi 2007–2008 Kauhajoen Karhu kiinnitti 16-vuotiaan Latvalan Korisliigaan nousseeseen miesten edustusjoukkueeseen neljän vuoden sopimuksella.


title: Santeri Latvala

text: Tulokaskaudellaan miesten pääsarjassa Latvala ei saanut vielä otteluissa paljoa vastuuta ja hänen pistekeskiarvonsa 22 ottelussa jäikin 0,6 pisteeseen. Hän teki pääsarjatason henkilökohtaiseksi piste-ennätykseksekseen viisi pistettä 29. helmikuuta 2008 vierasottelussa Lappeenrannan NMKY:tä vastaan. Karhu hävisi Korisliigan runkosarjan ja putosi siten seuraavaksi kaudeksi takaisin I-divisioonaan. Kaudella 2008–2009 Latvalan vastuu I-divisioonassa pelanneessa joukkueessa kasvoi ja Karhun voittaessa runkosarjan hän teki pelaamissaan 17 runkosarjan ottelussa pisteitä 4,6 ottelua kohti ja saavutti levypalloja 1,5 ottelua kohti. Myös I-divisioonan pudotuspelit päättyivät Karhun voittoon ja siten joukkueen suoraan nousuun Korisliigaan. Latvalan vastuu pudotuspeleissä jäi kuitenkin pieneksi ja hän teki ainoastaan 0,3 pistettä ottelua kohti. Latvala pelasi kaudella 2008–2009 miesten I-divisioonan ohessa A-poikien SM-sarjaa Korikobrien joukkueessa 15,3 pisteen keskiarvolla.Suomen Koripalloliiton tilastopalvelu


title: Australian puolustusvoimat

text: Australian puolustusvoimat () on Australian puolustuksesta vastaava sotilasorganisaatio, jonka muodostavat maavoimat, merivoimat ja ilmavoimat. Sillä on 53 000 kokoaikaisessa aktiivipalveluksessa olevaa sotilasta ja 20 000 reserviläistä, joten se on Oseanian alueen suurin kansallinen armeija, mutta se on huomattavasti pienempi kuin useimpien Aasian maiden asevoimat.


title: Australian puolustusvoimat

text: Australialla on ollut puolustusvoimat vuodesta 1901 lähtien.


title: Australian puolustusvoimat

text: Syyskuussa 2008 Australialla oli noin 3 500 sotilasta tehtävissä ulkomailla, joista Afganistanissa on 1 080, Irakissa noin 1000, Itä-Timorissa rauhanturvatehtävissä 750, Salomonsaarilla 140 ja Lähi-idässä sekä Afrikassa 52 sotilasta.


title: Harajuku

text: Harajuku (原宿) on nimitys alueelle Shibuya-kaupungin alueesta Harajuku metroaseman läheisyydestä Tokiossa. Alue on tunnettu muotivirtoihin pukeutuneista ryhmistään, jotka usein jäljittelevät tarkasti idoleitaan; esimerkiksi Elviksiksi pukeutuneiden ryhmät, joita on kokoontunut Yoyogi-puistossa sunnuntaisin vuosikymmenien ajan.


title: Heikki Wala

text: Heikki Wala (s. 22. elokuuta 1948) on suomalainen koripallovalmentaja. Hän on myös Kokoomuksen jäsen ja ollut Uudenkaupungin kaupunginhallituksen puheenjohtaja.


title: Heikki Wala

text: Wala aloitti Uudenkaupungin Urheilijoiden koripallotoiminnan vuonna 1974. Vuodet 1974–1976 hän oli seuran miesten joukkueen päävalmentaja. Vuodet 1983–1999 Wala toimi seuran toiminnanjohtajana. Paluun miesten valmentajaksi hän teki joulukuussa 1984. Wala valmensi Uudenkaupungin Urheilijat SM-pronssille vuosina 1985, 1987 ja 1992. Hänen johdollaan seura voitti SM-kultaa vuonna 1990. Suomen cupissa Wala valmensi seuran kaksi kertaa mestariksi vuosina 1986 ja 1988. Hän lopetti päävalmentajana vuonna 1994. Tämän jälkeen hän toimi vielä lyhyen ajan päävalmentajana kaudella 1996–1997.


title: Romanttinen tie

text: Romanttinen tie (saks. Romantische Straße) on tie Etelä-Saksassa Baden-Württembergissä ja Baijerissa. Tie tulee Würzburgin ja Füssenin välille. Tien varrelta löytyy myös maailmankuulu Neuschwansteinin linna ja Wiesin pyhiinvaelluskirkko.


title: Salaheddine Sbai

text: Salaheddine Sbai (s. 21. elokuuta 1985 Rabat) on marokkolais-belgialainen jalkapalloilija, pelipaikaltaan vasen laitapuolustaja. Hän edustaa tällä hetkellä Ranskan Ligue 2:ssa pelaavaa Nîmes Olympiqueta.


title: Salaheddine Sbai

text: Sbai pelasi ensimmäisen maaottelunsa Marokon paidassa 11. lokakuuta 2008.


title: Richard Lundy

text: Richard "Dick" Lundy (s. 14. elokuuta 1907 Michigan, Yhdysvallat – 7. huhtikuuta 1990 San Diego, Kalifornia, Yhdysvallat ) oli yhdysvaltalainen Disneyn studioilla toiminut animaattori ja elokuvaohjaaja, joka loi sarjakuva- ja piirroshahmo Aku Ankan yhdessä Walt Disneyn kanssa.


title: Richard Lundy

text: Lundy toimi animaattorin urallaan 33. animaatiossa. Hän oli tekemässä muun muassa animaatio Viisas Kana Kanasta ja Höyrylaiva Villeä.


title: Concordia (asema)

text: Concordia on vuonna 2005 avattu ympärivuotinen tutkimusasema Etelämantereella. Asema sijaitsee 3 233 metriä merenpinnan yläpuolella ja 560 kilometrin päässä Vostok-tutkimusasemalta. Etelänavalle on matkaa 1 670 kilometriä. Asema sijaitsee Australian itselleen vaatimalla Antarktiksen alueella.


title: Concordia (asema)

text: Asema toimii ympärivuotisesti ja suurin osa työntekijöistä on kotoisin Ranskasta ja Italiasta. Concordian asemalla tutkitaan muun muassa glasiologiaa ja astronomiaa. Alue on yksi maapallon kylmimmistä: vuoden keskilämpötila on noin −54 °C ja talvella lämpötilat voivat hyvinkin laskea −80 celsiusasteeseen. Kaikesta huolimatta alueella ei esiinny kovinkaan voimakkaita tuulia: tyypillinen tuulen nopeus talvella on vain 2,8 m/s.


title: Avoin kirje

text: Avoin kirje on kirje, joka on tarkoitettu laajan yleisön luettavaksi tai kirje, joka on kirjoitettu henkilökohtaiseksi kirjeeksi, mutta sitä kuitenkin levitetään tarkoituksella laajalle yleisölle.


title: Avoin kirje

text: Avoimet kirjeet on tavallisesti kirjoitettu tietylle henkilölle tai yhteisölle, mutta ne kuitenkin julkistetaan sanomalehtien tai muun median kautta. Erityisen yleisiä ovat kriittiset avoimet kirjeet poliittisille päätöksentekijöille. Tarkoituksena voi olla esimerkiksi kannan esittäminen, toimenpiteen vaatiminen, laajan julkisen keskustelun käynnistäminen tai päättäminen, sekä huumori.


title: Onni Murto

text: Onni Urho Hyyryläinen myöh. Murto (käytti Saksassa peitenimeä Juho Salo), () oli suomalainen jääkärivänrikki. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Hän osallistui myöhemmin talvisodassa Viipurin puolustukseen.


title: Onni Murto

text: Hyyryläisen vanhemmat olivat konttoristi Ronald Hyyryläinen ja Ellen Maria Forss. Hänet vihittiin avioliittoon vuonna 1923 Elviira Sofia Holopaisen kanssa. Hän kävi kuusi luokkaa Viipurin suomalaista reaalilyseota.


title: Onni Murto

text: Hyyryläinen työskenteli maatalousharjoittelijana ennen liittymistään vapaaehtoisena Saksassa sotilaskoulutusta antavan jääkäripataljoona 27:n 2. komppaniaan 19. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hyyryläinen jäi Saksaan pataljoonan lähdettyä takaisin Suomeen helmikuussa vuonna 1918.


title: Onni Murto

text: Hyyryläinen palasi takaisin Suomeen 19. maaliskuuta 1919, mutta ei osallistunut itse sisällissotaan taistelevissa joukoissa. Hän toimi myöhemmin liikemiehenä vuosina 1919 – 1924, jona aikana hän vaihtoi sukunimensä vuonna 1920 Murroksi. Murto työskenteli pienviljelijänä Raivolassa vuosina 1924 – 1934 ja oli sen jälkeen talonmiehenä Viipurissa.


title: Onni Murto

text: Murto osallistui talvisotaan joukkueen varajohtaja Viipurin Vartiopataljoonassa ja osallistui taisteluihin Länsi-kannaksella ja Viipurinlahdella. Välirauhan aikana hän jatkoi aluksi samassa tehtävässä, josta hänet myöhemmin siirrettiin Elintarvikevarikko l:een. Jatkosodan puhjettua hänet komennettiin kiväärijoukkueenjohtajaksi Jalkaväenkoulutuskeskus 1:een, josta hänet siirrettiin vuonna 1942 tarkastuspiirin päällikön apulaiseksi Sotavankileiri 6:een. Vuonna 1942 hänet siirrettiin Itä - Karjalan Sotilashallinnon esikuntaan palkanmaksajaksi, missä tehtävässä hän toimi sodan loppuun saakka. Sotien jälkeen Murto keskittyi harrastukseensa kirjallisuuden kääntämiseen.


title: Nikolai Žerdev

text: Nikolai Olegovitš Žerdev (, ; s. 5. marraskuuta 1984 Kiova, Ukrainan SNT, Neuvostoliitto) on ukrainalaissyntyinen jääkiekkoilija, pelipaikaltaan vasen laitahyökkääjä. Hänellä on myös Venäjän kansalaisuus. Žerdev pelaa kaudella 2014–2015 KHL-seura OHK Dinamo Moskovassa.


title: Nikolai Žerdev

text: Žerdev aloitti jääkiekon kotikaupungissaan Kiovassa jo neljävuotiaana. Hän aloitti ensin taitoluistelulla, mutta innostui jääkiekosta ja liittyi HK Sokol Kiovan 5-vuotiaiden joukkueeseen valmentajan Jurij Krilovin rohkaisusta. Joukkueessa pelasi myös Anton Babtšuk. Myöhemmin Sokolin pelatessa kansainvälisessä junioriturnauksessa Québecissä venäläisen Elemaš Elektrostalin valmentaja Ravil Išakov huomasi Žerdevin ja Babtšukin ja sai heidät suostuteltua liittymään joukkueeseensa ja muuttamaan Venäjälle Elektrostaliin, jossa ukrainalaiset aloittivat vuonna 1999 15-vuotiaina seuran kakkosjoukkueessa Pervaja Ligassa. Elektrostalissa Žerdev pelasi seuraavat neljä vuotta pelaten välillä myös seuran ykkösjoukkueessa Vysšaja Ligassa.


title: Nikolai Žerdev

text: Žerdevistä tuli 18-vuotias ammattilaisjääkiekkoilija vuonna 2002 hänen siirryttyä HK TsSKA Moskovaan. Itse asiassa hän oli vain TsSKA:ssa lainassa, vaikka sai palkkaa. Žerdev sanoi saaneensa tarjouksia useilta seuroilta, mutta päätyi valinnassaan juuri TsSKA:han, sillä sitä valmensi kuuluisa Viktor Tihonov. Ensimmäisen Venäjän pääsarjakauden jälkeen Columbus Blue Jackets varasi Žerdevin neljäntenä kesän 2003 NHL:n varaustilaisuudessa. Hän aloitti kauden 2003–2004 TsSKA:ssa, mutta solmi yllättäen kauden puolivälissä sopimuksen Columbuksen kanssa ja siirtyi joukkueen kokoonpanoon NHL:ään.


title: Nikolai Žerdev

text: Columbuksessa Žerdev sai heti paikan joukkueen kokoonpanossa. Samalla kuitenkin Venäjän jääkiekkoliitto nosti kanteen siitä, että Žerdev oli poistunut luvattomasti maasta suorittamatta asevelvollisuuttaan. Hän kuitenkin pelasi Columbuksessa loppu kauden, yhteensä 57 ottelua, joissa hän teki 13 maalia ja 24 syöttöä, mikä oli joukkueen kolmanneksi paras suoritus.


title: Nikolai Žerdev

text: Žerdev sopi kiistansa Venäjän jääkiekkoliiton kanssa seuraavalla kaudella, sillä NHL:ssä oli , minkä vuoksi Žerdev palasi TsSKA:han ja suoritti samalla asepalveluksensa. Seuraavaksi kaudeksi hän palasi Columbukseen ja teki kaudella läpimurtonsa liigassa. Hän pelasi kaksi ottelua Syracuse Crunchissa, Columbuksen farmijoukkueessa AHL-liigassa, mutta hänet nostettiin pian Columbuksen vakinaiseen kokoonpanoon, ja loppukaudesta hän jo tuurasi joukkueen loukkaantunutta tähtihyökkääjää Rick Nashia ensimmäisessä ketjussa. Kausi päättyi myös Žerdevin osalta polvivammaan.


title: Nikolai Žerdev

text: Kausi alkoi Žerdevin ja Columbuksen sopimuskiistalla. Vanhan sopimuksen päätyttyä Žerdev vaati palkankorotusta ja uhkasi jäädä Venäjälle, ellei hänen ehtoihinsa suostuta. Hän ehtikin aloittaa kauden Himik Moskovan alueen joukkueessa Venäjän superliigassa, ennen kuin Columbus suostui yli seitsemän miljoonan dollarin kolmen kauden mittaiseen sopimukseen. Žerdev kiitteli seuraa luottamuksesta ja ilmoitti olevansa innokas liittymään jälleen seuran kokoonpanoon. Kausi ei kuitenkaan sujunut odotetusti, ja huonojen suoritusten vuoksi Žerdeviä syytettiin huonosta motivaatiosta. Hän sai 71 ottelussa kokoon vaatimattomat 32 pistettä. Žerdev ja uusi toimitusjohtaja Scott Howson sekä päävalmentaja Ken Hitchcock pitivät kauden jälkeen kokouksen, jossa osapuolet sopivat kauden mittaan syntyneet erimielisyydet.


title: Nikolai Žerdev

text: Kun Žerdevin sopimusta oli jäljellä enää yksi kausi, Columbus myi hänet ja Dan Fritschen ennen kauden alkua New York Rangersiin, josta Columbus sai vaihdossa puolustajat Fjodor Tjutinin ja Christian Bäckmanin. Rangersissa Žerdev oli runkosarjassa joukkueen paras pistemies yhdessä Scott Gomezin kanssa 58 pisteellä ja hän pääsi ensimmäistä kertaa urallaan NHL:n pudotuspeleihin, joista Rangers tosin putosi jo ensimmäisellä kierroksella. Kauden päätteeksi Žerdevistä tuli vapaa pelaaja, eikä hän saanut sovittua palkasta ilman välimieskäsittelyä, jossa hänet arvioitiin niin arvokkaaksi, ettei Rangers halunnut solmia uutta sopimusta hänen kanssaan. Muutkaan NHL-joukkueet eivät olleet kiinnostuneet kalliista laitahyökkääjästä, joten Žerdev solmi sopimuksen HK Atlantin kanssa ja palasi Venäjälle.


title: Nikolai Žerdev

text: Žerdev pelasi kauden 2009–2010 Venäjällä tehden 13 maalia ja 26 syöttöä 52 ottelussa, eikä HK Atlant selviytynyt KHL:n pudotuspelien ensimmäistä kierrosta pidemmälle. Žerdev palasi NHL:ään seuraavaksi kaudeksi vuoden mittaisella sopimuksella Philadelphia Flyersin kanssa. Kausi oli tilastollisesti hänen uransa heikoin NHL:ssä, eikä hän pelannut liigassa Flyersissa kuin vain kyseisen kauden. Syksyllä 2011 Žerdev palasi takaisin HK Atlantiin Venäjälle.


title: Nikolai Žerdev

text: 2011–2012 Žerdev oli HK Atlantin paras pisteiden tekijä. HK Atlant pääsi pudotuspeleihin, mutta putosi puolivälierissä. Kausi 2012–2013 alkoi Žerdevin osalta loistavasti ja hän teki 39 ottelussa 37 pistettä. HK Atlant myi Žerdevin hänen pyynnöstään kesken kauden Ak Bars Kazaniin, josta vaihdossa HK Atlant sai Aleksandr Osipovin. Ak Bars eteni kauden aikana aina konferenssin finaaleihin saakka, jossa tie nousi pystyyn. Žerdevin pelaajasopimus päättyi samana keväänä.


title: Nikolai Žerdev

text: Žerdev teki yksivuotisen sopimuksen Lev Prahan kanssa heinäkuussa 2013. Hän juhlisti sopimusta Moskovassa ja riehui paikallisessa hotellissa, minkä jälkeen hän ajoi kolarin ja joutui vielä baaritappeluun. Myöhemmin selvisi että hänen vaimonsa haki avioeroa ja Žerdev oli menettänyt passinsa, minkä vuoksi hän ei voinut matkustaa joukkueensa luokse Prahaan. Lev Praha päätti purkaa hänen sopimuksensa ennen kauden alkua. Žerdev teki sen sijaan sopimuksen HK Spartak Moskovan kanssa, mutta hän sai 16 ottelussa aikaan vain seitsemän syöttöä ja Spartak irtisanoi Žerdevin sopimuksen. Žerdev oli ison osan kaudesta 2013–2014 pelaamatta. Hän teki sopimuksen Severstal Tšerepovetsin kanssa mutta pelasi joukkueessa vain 16 ottelua, minkä jälkeen hän ja Severstal purkivat sopimuksen yhteisymmärryksessä.


title: Nikolai Žerdev

text: Kaudeksi 2014–2015 Žerdev teki yksivuotisen sopimuksen OHK Dinamo Moskovan kanssa.


title: Kaarlo Mervi

text: Karl Toivo Mull myöh. Mervi () oli suomalainen jääkärikapteeni. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan joukkuealiupseerina. Varsinaisen elämäntyönsä hän teki armeijassa ja poliisivoimissa.


title: Kaarlo Mervi

text: Mullin vanhemmat olivat konttoristi Karl Josef Mull ja Maria Winqvist. Hänet vihittiin avioliittoon vuonna 1929 Agnes Elvira Mobergin kanssa. Hän kirjoitti ylioppilaaksi Viipurin suomalaisesta klassillisesta lyseosta vuonna 1910 ja liittyi Viipurilaiseen osakuntaan. Opintojaan hän jatkoi Helsingin yliopiston lainopillisessa tiedekunnassa vuosina 1910 - 1915 ja suoritti lainopilliset alkututkinnot. Hän kävi Haminan taistelukoulun vuonna 1918 ja Taistelukoulun komppanianpäällikkökurssin vuonna 1928.


title: Kaarlo Mervi

text: Mull liittyi vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 8. joulukuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella.


title: Kaarlo Mervi

text: Mull astui Suomen armeijan palvelukseen aliupseeriksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkuealiupseeriksi 1. Jääkärirykmentin 1. jääkäripataljoonan 3. komppaniaan. Hän osallistui sisällissodan taisteluihin Lempäälässä ja Säiniöllä sekä Viipurissa.


title: Kaarlo Mervi

text: Mull määrättiin sisällissodan jälkeen suoritetussa armeijan uudelleenjärjestelyssä joukkueenjohtajaksi Kaartin jääkäripataljoonan 2. komppaniaan. Hänet siirrettiin 20. marraskuuta 1918 Itä-Suomen jalkaväkirykmentti 5:een, josta muodostettiin myöhemmin Pohjois-Savon rykmentti. Rykmentissä hän toimi aluksi nuorempana upseerina ja 15. maaliskuuta 1919 alkaen 4. komppanian päällikkönä.


title: Kaarlo Mervi

text: Armeijasta hän erosi 10. joulukuuta 1919. Noin puli vuotta myöhemmin hän astui Lapin rajavartioston palvelukseen ja hänet sijoitettiin aluksi rajavartioston adjutantiksi ja 1. lokakuuta 1920 alkaen 1. komppanian päälliköksi sekä 1. heinäkuuta 1921 alkaen uudelleen adjutantiksi. Rajavartioston talouspäälliköksi hänet nimitettiin 1. lokakuuta 1921 ja Sallan komppanian päälliköksi 12. heinäkuuta 1922. Sallasta Mull siirrettiin 4. lokakuuta 1924 Petsamon rajavartiostoon, missä hänet sijoitettiin 2. komppanian päälliköksi. Mull erosi Rajavartiostosta ja astui uudelleen armeijan palvelukseen 5. kesäkuuta 1925 ja hänet sijoitettiin joukkueenjohtajaksi Suomen valkoisen kaartin 7. komppaniaan. Suomen valkoisesta kaartista hänet siirrettiin 28. toukokuuta 1920 toimistoupseeriksi Yleisesikunnan henkilöasiaintoimistoon. Yleisesikunnasta hänet komennettiin 2. maaliskuuta 1928 komppanianpäälliköksi Pioneeripataljoonaan, josta hänet siirrettiin edelleen 27. kesäkuuta 1928 alkaen 1. komppanian päälliköksi Polkupyöräpataljoona 3:een.


title: Kaarlo Mervi

text: Armeijasta hän erosi toistamiseen 6. huhtikuuta 1929 ja siirtyi ylimääräiseksi esittelijäksi Etsivän keskuspoliisin palvelukseen. Etsivässä keskuspoliisissa hän palveli 23. toukokuuta 1929 - 31. tammikuuta 1931 välisen ajan. Edellä mainittuna aikana Mull vaihtoi sukunimensä Merviksi vuonna 1930. Myöhemmin hänet määrättiin 30. maaliskuuta 1931 alkaen Huopalahden piirin apulaisnimismieheksi. Hänet haudattiin Malmille.


title: Johan Merisalo-Forsman

text:
Johan Edvard Merisalo-Forsman ent. Forsman () oli suomalainen jääkärimajuri. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan joukkueenjohtajana ja oli mukana muun muassa sodan alkuvaiheiden Tervolan ja Tornion valtauksissa.
Merisalo-Forsmannin vanhemmat olivat maanviljelijä Johan Forsman ja Eliina Hautaviita. Hänet vihittiin avioliittoon vuonna 1906 Adeliina Eufrosyne Kotasalon kanssa, josta hän erosi vuonna 1930 ja avioitui toistamiseen vielä samana vuonna Maria Wilhelmina Erickssonin kanssa. Merisalo-Forsman kävi kansakoulun ja suoritti yksityisesti viidennen luokan Kristiinan suomalaisessa yhteiskoulussa vuonna 1923. Hän kävi Hyökkäysvaunukurssin vuonna 1922 ja Taistelukoulun komppanianpäällikkökurssin vuonna 1928.


title: Johan Merisalo-Forsman

text: Merisalo-Forsman työskenteli räätälinä Kristiinankaupungissa ennen liittymistään vapaaehtoisena Saksassa sotilaskoulutusta antavan jääkäripataljoona 27:n 2. komppaniaan 24. elokuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän osallistui vuonna 1917 Polangenissa järjestetyille erikoiskursseille (pommarikurssi).


title: Johan Merisalo-Forsman

text: Merisalo-Forsman saapui Saksasta Suomeen 31. tammikuuta 1918 Tornioon oberzugführer Friedel Jacobssonin komennuskunnan mukana. Merisalo-Forsmannin ensimmäisenä tehtävänä Torniossa oli harjoittaa paikallisia suojeluskuntalaisia. Varsinaisen aseellisen toiminnan alettua Merisalo-Forsman otti osaa taisteluihin Tervolassa ja Torniossa. Tornion valtauksen jälkeen hänet määrättiin joukkueenjohtajaksi 1. Jääkärirykmentin 3. jääkäripataljoonan 2. komppaniaan, jonka mukana hän osallistui taisteluihin Tampereella, Kämärällä ja Viipurissa. Vielä Viipurin valtauksen loppuhetkinä hänet siirrettiin 28. huhtikuuta 1918 alkaen 1. jääkäripataljoonan 1. komppaniaan.


title: Johan Merisalo-Forsman

text: Merisalo-Forsman säärättiin sisällissodan jälkeen suoritetussa armeijan uudelleen järjestelyssä Suomen valkoiseen kaartiin, jossa hän toimi joukkueenjohtajana ja satunnaisesti komppanianpäällikkönä eri komppanioissa sekä aliupseerikurssin johtajana. Hänet siirrettiin 5. helmikuuta 1920 alkaen 4. komppanian päälliköksi Käkisalmen läänin rykmenttiin. Merisalo-Forsman siirrettiin 13. huhtikuuta 1921 alkaen päälliköksi Polkupyöräpataljoona I:n 1. komppaniaan, josta hänet siirrettiin 19. helmikuuta 1929 Keski-Suomen rykmenttiin, missä hän toimi aliupseerikoulun varajohtajana, kaasunsuojelu-upseerina ja 1. heinäkuuta 1933 alkaen 1. komppanian päällikkönä. Merisalo-Forsman hoiti myös 1. syyskuuta 1933 - 30. syyskuuta 1934 välisenä aikana I pataljoonan komentajan tehtäviä. Armeijasta Merisalo-Forsman erosi säädetyn eroamisiän perusteella 8. marraskuuta 1934. Eronsa jälkeen hän toimi liikemiehenä.


title: Johan Merisalo-Forsman

text: Merisalo-Forsman osallistui talvisotaan ylimääräisten harjoitusten (YH) aikana Viipurin Täydennyspataljoonan komentajan apulaisena ja myöhemmin Kenttätäydennyspataljoona 5:ssä (5. Divisioona ) aluksi komppanianpäällikkönä ja myöhemmin pataljoonan komentajana. Sodan loppupuolella hänet siirrettiin Päämajan Vartiopataljoonan komentajaksi.


title: Johan Merisalo-Forsman

text: Välirauhan aikana hän toimi pataljoonan komentajana Jalkaväkirykmentti 4:n III pataljoonassa. Jatkosodan puhjettua Merisalo-Forsman siirrettiin pataljoonan komentajaksi Jalkaväenkoulutuskeskus 1:een. Koulutuskeskuksesta hänet siirrettiin vuonna 1942 Hyrylän varuskunnan komendantiksi. Vielä samana vuonna hänet määrättiin Sotavankileiri 6:n tarkastajaksi, josta tehtävästä hänet vapautettiin palveluksesta vielä vuoden 1942 puolella. Myöhemmin hän työskenteli voimistelun ja terveysopin väliaikaisena opettajana Järvenpään yhteiskoulussa vuoteen 1943 saakka. Hänet haudattiin Järvenpäähän.


title: Fulcanelli

text: Fulcanelli oli ranskalainen alkemisti ja kirjailija, jonka todellisesta henkilöllisyydestä kiistellään edelleen. Pseudonyymi "Fulcanelli" on sanaleikkiä roomalaisen tulenjumalan nimestä Vulcan ja hepreankielisestä jumalaa tarkoittavasta sanasta Ēl. Häntä kutsutaan myös Mestarialkemistiksi. Fulcanelli tulkitsee "Le Mystere des Cathedrales" -kirjassaan keskiaikaisten katedraalien alkemiallista symboliikkaa. Fulcanellin elämään ja työhön liittyy paljon ratkaisemattomia mysteerejä, kuten hänen katoamisensa vuonna 1926 ja irralliset ilmestymisensä vuosina 1937 ja 1953. Hänellä oli yksi oppilas, Eugène Canseliet.


title: Fulcanelli

text: Fulcanelli on kirjoittanut kaksi kirjaa:


title: Smash Lab

text: Smash Lab on Discovery Channelilla pyörinyt yhdysvaltalainen tv-sarja. Ohjelmassa testataan jokapäiväiselle teknologialle erilaisia käyttötapoja ja tutkitaan kuinka elämisestä voisi tehdä turvallisempaa parantelemalla teknologiaa.


title: Volotarkka

text: Volotarkka eli Serkiä () on historiallinen kaupunginosa Pietarin Kraasselan piirissä Venäjällä. Se sijaitsee samannimisen rautatielaiturin ympärillä kaupungin lounaisosassa. Vuoteen 1918 saakka nimenä oli "Sergijeva pustyn" lähellä sijainneen samannimisen luostarin mukaan. Myöhempi nimitys on annettu venäläisen vallankumouksellisen V. Volodarskin kunniaksi.


title: Volotarkka

text: 1700-luvun alussa seudulla sijaitsi keisarinna Jekaterina Ivanovnan kartano. 1730-luvun alussa keisarinna Anna Ivanovna lahjoitti sen Troitse-Sergijeva lavran igumenille, joka perusti paikalle samannimisen erakkoluostarin. Rautatien valmistuttua vuonna 1857 seudulle syntyi huvila-asutus. Leningradin piirityksen aikana alue oli saksalaisten hallussa Suomenlahden etelärantaa myöten. Vuonna 1963 taajama liitettiin Leningradiin. Vuonna 1857 valmistuneen Nicholas Benois’n suunnitteleman rautatie-aseman lähellä on Venäjän kansalaissodan ja Leningradin piirityksen aikaisia joukkohautoja.


title: Pulkkala

text: Pulkkala (myös "Pulkova", ) on historiallinen kaupunginosa Pietarissa Venäjällä. Se sijaitsee kaupungin eteläosassa Pulkkalanmäen (ven. Пулковские высоты, "Pulkovskije vysoty") ympäristössä.


title: Pulkkala

text: Pulkkalan kylä mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Myöhemmin se koostui kahdesta osasta: Ylä- eli Suuresta Pulkkalasta (ven. Большое Пулково, "Bolšoje Pulkovo") ja Ala-Pulkkalasta (ven. Подгорное Пулково, "Podgornoje Pulkovo"). Venäläisten asuttamien kylien lähellä sijaitsivat Venjoen seurakuntaan kuuluneet inkerinsuomalaiset Pulkkalan kolkan kylät: Hietakylä eli Hiekkylä (ven. Пески, "Peski"), Hällölä (ven. Галлерово, "Gallerovo"), Kelola (ven. Кокколево, "Kokkolevo"), Kiiskilä (ven. Кискино, "Kiskino"), Penttilänmäki eli Korkeamaa (ven. Пенти, "Penti"), Pieni-Kattilaisi (ven. Малое Катлино, "Maloje Katlino"), Pulkkalan Kapasi (ven. Верхнее Койрово, "Verhneje Koirovo"), Rajakivi (ven. Камень, "Kamen"), Rusila eli Rusinautio (ven. Гонгози, "Gongozi"), Sintosi eli Kolmikanta (ven. Синда, "Sinda") ja Uusikylä (ven. Нижнее Койрово, "Nižneje Koirovo"). Pienessä-Kattilaisissa, Rajakivellä ja Uudessakylässä asui myös ortodoksisia inkerikkoja. Kylät tuhoutuivat toisen maailmansodan aikana.


title: Pulkkala

text: 1700-luvulla alueen kautta rakennettiin Pietarin ja Tsarskoje Selon välinen maantie (nykyinen Pulkovskoje šosse), jonka ympärille istutettiin puistoja. Vuonna 1839 perustettiin Pulkovon tähtitieteellinen observatorio. Vuonna 1941 Pulkkalanmäen puolustuslinjalla pysäytettiin Leningradiin hyökänneet saksalaisjoukot. Alue liitettiin Leningradin kaupunkiin vuonna 1973.


title: Pulkkala

text: Pulkkalasta ovat saaneet nimensä Pulkovon lentoasema ja suomalaisten 1980-luvun alussa rakentama Pulkovskaja-hotelli.


title: Ville Mauranen

text:
Vilhelm (Ville) Mauranen () oli suomalainen jääkärivänrikki. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Hän osallistui vielä vanhoilla päivillään talvisotaan joukkueenjohtajana rintamajoukoissa.
Maurasen vanhemmat olivat Iivana Mauranen ja Outi Höttönen. Hänet vihittiin avioliittoon vuonna 1919 Lyyli Elisabeth Knuuttilan kanssa. Mauranen kävi kaksi luokkaa Nurmeksen yhteiskoulua ja kauppakoulun.


title: Ville Mauranen

text: Mauranen työskenteli konttoristina Nurmeksessa, Kuopiossa ja Mikkelissä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 1. komppaniaan 8. joulukuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hänet siirrettiin 28. maaliskuuta 1917 Altonan työosastoon, josta hänet laskettiin edelleen siviilitöihin Saksaan elokuussa vuonna 1917.


title: Ville Mauranen

text: Mauranen palasi takaisin Suomeen sisällissodan jälkeen 28. heinäkuuta 1918 ja astui sen jälkeen armeijan palvelukseen 18. syyskuuta 1918. Hänet sijoitettiin armeijaan joukkueenjohtajaksi Itä-Suomen jalkaväkirykmentti 5:n 7. komppaniaan, josta hänet siirrettiin 1. lokakuuta 1918 Sortavalan rajavartioryhmän 3. pataljoonaan. Armeijasta Mauranen erosi 12. helmikuuta 1919 ja ryhtyi sen jälkeen järjestämään Repolan suojeluskuntaa. Mauranen toimi 7. toukokuuta 1919 - 19. lokakuuta 1920 välisen ajan W. Karjalan toimituskunnan määräyksestä Repolan-Porajärven ja lintujärven suojeluskuntain piiripäällikkönä. Hän osallistui myös Porajärven ja Lintujärven valtauksiin, missä hän haavoittui elokuussa vuonna 1919. Myöhemmin hän työskenteli Oy Agroksen koneosaston johtajana vuosina 1920 – 1923 ja Alfa-Laval oy:n piiritarkastajana vuosina 1925 – 1937 sekä oli Valtion patruunatehtaan palveluksessa vuosina 1931 - 1932 ja Helsingin sotilaspiirin ylimääräisenä kanslistina vuosina 1932 – 1935, jonka jälkeen hän työskenteli vuosina 1936 – 1937 Jaakkiman varuskuntapesulan johtajana. Myöhemmin hän työskenteli maanviljelijänä Iisalmen maalaiskunnassa.


title: Ville Mauranen

text: Mauranen osallistui talvisotaan joukkueenjohtaja Jalkaväkirykmentti 67:n II pataljoonan 5. komppaniassa ja osallistui taisteluihin Tammisuolla ja Kärstilässä. Välirauhan aikana hän toimi Jalkaväkirykmentti 67:n Kevyen Kolonnan johtajana. Jatkosotaan Mauranen ei osallistunut vaan hän siirtyi Iisalmen maalaiskuntaan jatkamaan maanviljelystä. Hänet haudattiin Iisalmen maalaiskuntaan.


title: Henryk Gruth

text: Henryk Gruth (s. 2. syyskuuta 1957 Ruda Śląska, Puola) on yksi kaikkien aikojen maineikkaimmista puolalaisista jääkiekkoilijoista. Puolustajana pelannut Gruth edusti kotimaassaan GKS Katowicea ja GKS Tychya. Hän ehti pelata myös kauden Sveitsissä ZSC Lionsissa, jossa saavutti 7 maalia ja 19 syöttöä.


title: Henryk Gruth

text: Puolan jääkiekkomaajoukkueessa Gruth pelasi vuosien 1980, 1984, 1988 ja 1992 talviolympialaisissa sekä 17 kertaa MM-kisoissa. Maataan hän edusti kaikkiaan 248 kertaa ja keräsi maaotteluissa 109 tehopistettä.


title: Tommi Maunula

text: Tuomas (Tommi) Edvard Maunula () oli suomalainen jääkärimajuri. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan kiväärijohtajana. Varsinaisen elämäntyönsä hän teki Suomen puolustusvoimain Ilmavoimissa ja ilmapuolustuksen parissa.


title: Tommi Maunula

text: Maunulan vanhemmat olivat ratavartija Matti Maunula ja Helena Krunkkala. Hänet vihittiin avioliittoon vuonna 1926 Martha Emilia Strautinin kanssa. Hän kävi kansakoulun ja suoritti yksityisesti viidennen luokan Seinäjoen yhteiskoulussa vuonna 1921 ja osan seitsemännen luokan oppimäärästä Terijoen yhteiskoulussa vuonna 1926. Hän suoritti ohjaajatutkinnon vuonna 1923 ja Ilmavoimien laivuepäällikkökurssin vuonna 1923 sekä sotilaspedagogisen kurssin vuonna 1925. Ilmavoimien ampuma- ja pommituskurssin hän suoritti vuonna 1928 ja tähystäjätutkinnon vuonna 1930 sekä ohjaajaopettajatutkinnon vuonna 1932. Toisen luokan sotilasradiosähköttäjätutkinnon hän suoritti vuonna 1934 ja Ilmavoimien kapteenikurssin vuonna 1936.


title: Tommi Maunula

text: Maunula työskenteli liikeapulaisena Vaasassa ennen liittymistään vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 18. maaliskuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella.


title: Tommi Maunula

text: Maunula astui Suomen armeijan palvelukseen aliupseeriksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan kiväärinjohtajaksi 1. Jääkärirykmentin 3. jääkäripataljoonan konekiväärikomppaniaan. Hän osallistui sisällissodan taisteluihin Tampereella, missä hän haavoittui lievästi 4. huhtikuuta 1918.


title: Tommi Maunula

text: Maunula palveli sisällissodan jälkeen 7. heinäkuuta 1918 lähtien 5. Jääkärirykmentissä, josta muodostettiin myöhemmin ensin Kuopion jalkaväkirykmentti 4 ja sitten Tampereen rykmentti. Hän toimi rykmentissä komppanianpäällikkönä. Myöhemmin hän toimi vuosina 1919 – 1920 opettajana 3. Divisioonan aliupseerikoulussa. Aliupseerikoulusta hänet komennettiin 23. helmikuuta 1921 alkaen Ilmavoimiin, jonne hänet lopulta siirrettiin 16. heinäkuuta 1921 alkaen. Ilmavoimissa Maunula toimi ensin aliupseerikoulun johtajana, mutta hänet määrättiin 1. kesäkuuta 1922 alkaen laivuepäälliköksi Ilmailuosasto 2:een. Ilmailuosastosta hänet siirrettiin 24. syyskuuta 1923 alkaen Ilmavoimien esikuntapäälliköksi ja edelleen 30. kesäkuuta 1924 alkaen 2. Erillisen meritiedustelulaivueen päälliköksi ja edelleen 2. lokakuuta 1926 Ilmavoimien alokaskomppanian päälliköksi. Lentuepäälliköksi ja myöhemmin tiedustelu-upseeriksi Merilentoeskaaderiin (nimi myöhemmin Lentoasema 4) hänet siirrettiin 1. huhtikuuta 1928. Seuraavaksi hänet siirrettiin 1. kesäkuuta 1937 Ilmatorjuntapiiri 5:n päälliköksi, missä tehtävässä hän palveli vuoteen 1938 saakka. Seuraavaksi hänet siirrettiin Lentorykmentti l:een, josta hänet piakkoin siirrettiin Satakunta-Hämeen sotilasläänin esikuntaan, missähän palvelikin talvisotaan saakka.


title: Tommi Maunula

text: Aikaisemmilta vuosiltaan hänelle kertyi myös viransijaisuuksia joista mainittakoon 19. joulukuuta 1924 – 2. lokakuuta 1926 välisenä aikana hän hoiti komppanianpäällikön tehtävä Polkupyöräpataljoona 2:ssa ja järjesti 8. syyskuuta 1932 – 12. maaliskuuta 1933 välisenä aikana Kemijärvellä polaarivuoden aerologisia lentoja.


title: Tommi Maunula

text: Maunula osallistui talvisotaan Tampereen ilmapuolustuspäällikkönä. Välirauha aikana hän toimi aluksi samassa tehtävässä, kunnes hänet siirrettiin ilmapuolustusupseeriksi Pohjois-Hämeen sotilasläänin esikuntaan. Jatkosodan puhjettua hänet komennettiin Pohjois-Hämeen sotilasläänin esikunnan ilmasuojelutoimiston päälliköksi, josta hänet siirrettiin myöhemmin pataljoonan komentajaksi Jalkaväenkoulutuskeskus 17:ään, missä tehtävässä hän oli sodan loppuun saakka, jolloin hän erosi vakinaisesta palveluksesta. Hänet haudattiin Pernajaan.


title: Tommi Maunula

text: Maunula toimi Ilmavoimien upseeriyhdistyksen sihteerinä vuonna 1927 ja johtokunnan jäsenenä vuosina 1933–1934 sekä Turkinsaaren upseerikerhon johtokunnan puheenjohtajana vuosina 1932–1934 ja Turkinsaaren ampumaseuran johtokunnan puheenjohtajana vuosina 1932–1933. Hän edusti Suomea pohjoismaisessa ilmailukokouksessa Göteborgissa vuonna 1924. Hän toimi myös Lentoasema 4:n kunnianeuvoston jäsenenä vuonna 1934.


title: Mustajoki (Pietari)

text: Mustajoki () on joki Pietarin kaupungin alueella Venäjällä. Sen aikaisempia nimiä ovat "Vihojoki", "Vihonoja" ja "Koivuoja". Suomalainen "Mustajoki" mainitaan asutuksen nimenä vuonna 1770.


title: Mustajoki (Pietari)

text: Joki saa alkunsa Kolomäen lähellä sijaitsevasta Pitkäjärvestä (ven. Долгое, "Dolgoje") ja laskee Suureen Nevkaan Mantereen tienoilla. Sen pituus on 8,1 kilometriä ja leveys alajuoksulla lähes 20 metriä.


title: Mustajoki (Pietari)

text: Mustanjoen rannalla sijaitsee Aleksandr Puškinin ja Georges d'Anthèsin kaksintaistelupaikka muistomerkkeineen. Joen suun lähellä on Vyborgskaja-hotelli ja Tšornaja Retškan metroasema.


title: Toivo Maunu

text:
Toivo Johannes Maunu ent. Jussila () oli suomalainen jääkärilääkintäkapteeni. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Jääkäritykistössä. Varsinaisen elämäntyönsä hän teki Suomen puolustusvoimain Ilmavoimissa ja ilmapuolustuksen parissa. Myöhemmin armeija koulutti hänestä eläinlääkärin.
Maunun vanhemmat olivat maanviljelijä Kalle Jussila ja Vilhelmiina Mikkola. Hänet vihittiin avioliittoon vuonna 1929 Elsa Vilhelmiina Pelkosen kanssa. Hän kirjoitti ylioppilaaksi Tampereen reaalilyseosta vuonna 1912 ja liittyi Hämäläis-osakuntaan. Opintojaan hän jatkoi Helsingin yliopistossa ja suoritti lääketieteen alkututkinnon vuonna 1914 ja eläinlääkäritutkinnon Dresdenin eläinlääkärikorkeakoulussa vuonna 1922.


title: Toivo Maunu

text: Maunu liittyi vapaaehtoisena Saksassa sotilaskoulutusta antavan jääkäripataljoona 27:n 1. komppaniaan 7. tammikuuta 1916, josta hänet siirrettiin 12. joulukuuta 1916 pataljoonan haupitsipatteriin. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Saksassa olo aikanaan hän suoritti opintomatkan 9. toukokuuta -19. elokuuta 1917 välisenä aikana.


title: Toivo Maunu

text: Maunu astui Suomen armeijan palvelukseen varavääpeliksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan Jääkäritykistön 1. patteriin, missä joukossa hän osallistui taisteluihin Messukylässä ja Tampereella. Tampereen valtauksen jälkeen hänet sijoitettiin tykistön uudelleen järjestelyssä vasta perustetun Jääkäritykistöprikaatin 1. jääkäripatteriston 1. patteriin ja osallistui sen mukana Viipurin valloitukseen.


title: Toivo Maunu

text: Maunu palveli sisällissodan jälkeen Suomen tykistökoulussa, josta hänet siirrettiin syyskuussa vuonna 1918 Suomen senaatin sota-asiaintoimituskunnan eläinlääkintäosastolle, mistä hänet lähetettiin lokakuussa vuonna 1918 opintomatkalle Dresdenin eläinlääkärikorkeakouluun. Maunu erosi armeijan palveluksesta 1. huhtikuuta 1920 ja työskenteli sen jälkeen yksityisenä eläinlääkärinä Tampereella vuodesta 1922 alkaen vuoteen 1947 saakka. Omien töidensä ohella hän hoiti lyhyitä aikoja Tampereen teurastamon tarkastuseläinlääkärin toimia.


title: Toivo Maunu

text: Maunu osallistui talvisotaan Patteriston eläinlääkäri Kenttätykistörykmentti 3:ssa. Jatkosotaan hän taasen osallistui Raskas patteristo 27:n eläinlääkärinä, josta hänet siirrettiin vuonna 1942 Päämajan eläinlääkintäosaston käyttöön, missä tehtävässä hän oli sodan loppuun saakka. Sodan aikana hän hoiti myös rintaman takaisia tehtäviä muun muassa oli muutaman kuukauden ajan ylimääräisenä eläinlääkärinä Käkisalmen piirissä vuosina 1942 ja 1943 sekä toimi Nurmeksen virkaatekevänä piirieläinlääkärinä vuonna 1944. Maunu toimi sotien jälkeen Tampereen kaupungin teurastamon ja lihantarkastamon apulaisjohtajana aina vuoteen 1958 saakka. Hänet haudattiin Tampereelle.


title: Lierot

text: Lierot (Lumbricidae) on harvasukasmatoihin kuuluva heimo, johon kuuluvia lajeja ovat muun muassa kasteliero ja tunkioliero.


title: Savva Tševakinski

text: Savva Ivanovitš Tševakinski (; 1713, Veškin kylä Toržokin lähellä, kuoli vuosien 1774–1780 välillä ilmeisesti Pietarissa) oli venäläinen barokin aikakauden arkkitehti.


title: Savva Tševakinski

text: Savva Tševakinski opiskeli vuodesta 1729 lähtien meriakatemiassa ja vuodesta 1731 palveli Izmailovskin rykmentissä. Hän opiskeli arkkitehtuuria Ivan Korobovin johdolla vuosina 1732–1738. Vuosina 1741–1767 hän työskenteli amiraliteettikollegion pääarkkitehtina ja vuosina 1755–1758 tiedeakatemian arkkitehtina.


title: Savva Tševakinski

text: Tševakinskin tuotannossa 1600-luvun venäläisen rakennustaiteen perinteet yhdistyvät luontevasti klassiseen länsimaiseen arkkitehtuuriin. Hänen päätöitään ovat Pyhän Nikolaoksen merikatedraali (1753–1762), Šeremetevin palatsi Fontankalla (1750–1755) ja Uuden Hollannin varastorakennukset (1765–1780) Pietarissa. Tševakinski laati myös Kronštadtin asemakaavan ja osallistui Tsarskoje Selon puistoalueiden suunnitteluun.


title: Higashimatsushima

text: Higashimatsushima () on kaupunki Miyagin prefektuurissa Japanissa. Kaupunki perustettiin 1. huhtikuuta 2005, kun Narusen ja Yamoton kaupungit Monoun piirikunnasta liitettiin yhteen.


title: Higashimatsushima

text: Vuonna 2015 kaupungin väkiluku oli 40 142 ja asukastiheys 396 ihmistä neliökilometriä kohden. Kaupungin pinta-ala on 101,36 neliökilometriä.


title: Menneisyyden vangit (Itse valtiaiden albumi)

text: Menneisyyden vangit on Itse valtiaat -satiirisarjan hahmojen imitaatioäänillä tehty ensimmäinen musiikki-CD vuodelta 2002. CD sisältää 23 laulua, ja se pohjautuu tv-elokuvaan Itse valtiaat – Avaruusmusikaali.


text: Albumi debytoi Suomen virallisen listan sijalla 32, ja nousi seuraavalla listaviikollaan sijalle 31.


title: Nana (Iberia)

text: Nana () oli Iberian (eli nykyisen Georgian Kartlin alueen) kuningatarpuoliso ja kuningas Mirian III:n toinen vaimo 300-luvulla. Georgian ortodoksinen kirkko pitää häntä pyhänä, sillä hänellä oli rooli iberialaisten käännyttämisessä kristinuskoon.


title: Nana (Iberia)

text: Georgialaisten kronikoiden mukaan Nana oli "kreikkalaiselta alueelta, Pontoksesta, Oligotoksen tytär" ja meni naimisiin Mirianin kanssa hänen ensimmäisen vaimonsa kuoltua (Cyril Toumanoffin mukaan vuonna 292). Pontos saattaa viitata Bosporin kuningaskuntaan, joka oli silloin Rooman valtakunnan vasallivaltio. Toumanoff on olettanut, että Nanan isän nimi saattaa olla korruptoitunut georgialainen muoto nimestä "Olympius" tai "Olympus". Hän oli bosporilainen hallitsija, jonka poika Aurelius Valerius Sogus Olympianus oli Theodosian roomalainen kuvernööri, joka vuorostaan tunnetaan juutalaisen "rukoushuoneen" kunniaksi "korkeimmalle Jumalalle" osoitetusta kreikankielisestä kaiverruksesta vuodelta 306. Nana on yritetty liittää myös Bosporin kuninkaan Theothorseen nuorempaan tyttäreen.


title: Nana (Iberia)

text: Keskiaikaiset georgialaiset lähteet kertovat, että Nana oli ollut vakaumuksellinen pakana ja halveksinut kristinuskon saarnaa, kunnes hän parantui ihmeen kautta kauheasta sairaudesta ja kääntyi sen jälkeen kappadokialaisen kristityn lähetyssaarnaajan Ninon avustuksella kristinuskoon. Roomalainen historioitsija Tyrannius Rufinus kirjoitti tapahtumista puoli vuosisataa Iberian kääntymisen jälkeen Bacurius Iberialaisen suullisen kertomuksen perusteella. Myös hän mainitsee iberialaisten nimettömän kuningattaren, joka parantui kristityn naisen avulla. Ninon ansiosta myös kuningas Mirian kastettiin pian ja noin vuonna 337 kristinuskosta tehtiin Iberian valtionuskonto. Nana eli kaksi vuotta miestään kauemmin ja kuoli vuonna 363 (Toumanoffin mukaan). Georgian kirkko kanonisoi hänet myöhemmin. Sanotaan, että kuninkaalliset pyhimykset on haudattu Samtavron kirkkoon Mtskhetassa, jossa heidän hautansa ovat edelleen näkyvillä.


title: Pankratz

text: Pankratz oli yhdysvaltalainen kilpa-autovalmistaja, joka osallistui Indianapolis 500 -kilpailuun kausilla 1954 ja 1955. Tallin kuljettaja Jimmy Reece oli ensimmäisessä kilpailussa 17. ja toisessa keskeytti moottoririkkoon.


title: Dunn

text: Dunn oli yhdysvaltalainen kilpa-autovalmistaja, joka osallistui Indianapolis 500 -kilpailuun kausilla , ja . Tallin paras sijoitus oli Al Hermanin ajama 13 sija kaudella 1959.


title: Poker run

text: Poker run on tapahtuma, jossa osallistujat kulkevat määrätyn reitin moottoripyörillä, veneillä tai autoilla tms. ja vetävät kortin reitin varrella olevissa pysähtymispaikoissa. Parhaan pokerikäden saanut osallistuja palkitaan palkinnolla.


title: Poker run

text: Poker run-tapahtumaan on yleensä pääsymaksu, joka käytetään tapahtuman järjestämiseen ja yleensä johonkin hyväntekeväisyyskohteeseen.


title: Siperian jäätyneet mammutit

text:
Siperian jäätyneet mammutit ovat Siperian pohjoisosien ikiroudasta löytyneitä mammutteja, jotka ovat harvinaisen hyvin säilyneitä. Tavallisimmin mammutista säilyy vain syöksyhampaita ja hajanaisia luita, ja joskus jopa kokonainen luurankokin. Yleensä löydetyissä hyvin säilyneissä ruhoissa on vain nahka säilynyt hyvin. Tunnetuin näistä on Berezovkajoen mammutti, jolla säilyi hyvin nahka, sen syömää ruohoa ja mahalaukku. Liha oli löydettäessä jo pitkälle mädäntynyt. Vuonna 2013 löytyi Uuden Siperian saarilta mammutti, jonka liha oli punaista ja josta vuosi verta.
Katastrofiteorioihin uskovat näennäistieteilijät ovat esitelleet hurjia ajatuksia suuressa kylmyydessä äkillisesti vesimassoihin hautautumalla kuolleista mammuttilaumoista. Vakavammin otettavien tutkijoiden mukaan näiden mammuttien uskotaan kuolleen maanvyöryjen ikiroudan lähelle hautaamina. Silloin nämä mammutit olisivat säilyneet kuivina ja kylminä pitkään, kunnes ikiroudan luontaiset nostoliikkeet olisivat nostaneet ne lähelle maanpintaa.


title: Siperian jäätyneet mammutit

text: Itä-Siperiasta Kolyman sivuhaaran Berezovkajoen varrelta löytyi vuonna 1900 hyvin säilynyt mammutti, joka oli kuollut ehkä maanvyöryn upottamana tai suohon vajoamana, ja jäätynyt sitten. Mammutin suussa ja mahassa oli ruohoa, ja sudet olivat syöneet osan sen kärsästä. Kaikesta päätellen mammutti oli kuollut äkkiä tukehtumalla. Myöhemmät luultavasti voimakkaan routimisen ja sulamisen aiheuttamat maanmuutokset paljastivat mammutin taas maan pinnalle.


title: Siperian jäätyneet mammutit

text: Sen löytyminen herätti liikkeelle hurjia huhuja. Sanottiin jopa, että sen lihaa syötiin tutkijoiden juhlissa pihvinä. Luonnontieteilijä ja näennäistieteilijä Ivan T. Sandersonin Saturday Evening Postissa 16. tammikuuta 1960 julkaiseman artikkelin "Riddle of the frozen giants" ("Jäätyneiden jättiläisten arvoitus") mukaan löydettyjen mammutinraatojen on täytynyt jäätyä uskomattoman kylmässä ja nopeasti, koska ne ovat hänen mukaansa niin hyvin säilyneet. Sandersonin mukaan mammutit jäätyivät äkisti –100 °C asteeseen. Hän väitti, että valtavat laumat mammutteja jäätyi äkkiä, niin että yksittäiset solutkin säilyivät.


title: Siperian jäätyneet mammutit

text: Sandersonin mukaan jäätymisen aiheutti tulivuorenpurkauksen nostama aurinkoa pimentävä pöly ja muut seikat. Muun muassa Joseph Dillow on olettanut mammuttien pakastuneen äkkiä ennen vedenpaisumusta ja Walter Brown vedenpaisumuksen aikana. Immanuel Velikovsky on olettanut mammuttien pakastuneen, kun Maan läheltä ohittanut planeetta kallisti maan akselia. Erään näkemyksen mukaan avaruudesta syöksyneet vesimassat olisivat tuoneet mukanaan suuren kylmyyden.


title: Siperian jäätyneet mammutit

text: Tutkijat eivät näitä väitteitä vahvista, vaan heidän mielestään muutamat löydetyt tukehtuneet ja pakastuneet mammutit ovat vain yksittäistapauksia. Monet "pakastesäilyneet" mammutit sisältävät tutkimuksen mukaan todennäkösimmin mammutin kuolinaikoina tulleita loisia, niissä on haakansyönnin merkkejä ja ovat kuolleet eri vuodenaikoina mahalaukkujen sisällöistä päätellen.


title: Siperian jäätyneet mammutit

text: Mammutin löysi vuonna 1900 eräs paikallinen alkuasukas metsästysretkellä, kun koira haistoi mädäntyvän mammutin hajun. Hän uskalsi ottaa mammutista mukaan vain syöksyhampaan, koska kunnioitti perinteistä uskontoaan. Koillis-Siperian tšuktšit pitävät mammutteja pahoina henkinä nähdessään niiden luita maassa.


title: Siperian jäätyneet mammutit

text: Vuonna 1902 Otto Herzin julkaiseman alkuperäisen selvityksen mukaan tutkijoiden tullessa vain mammutin ulkokuori oli säilynyt hyvin ja sisus ehtinyt mädäntyä. Venäjän tiedeakatemian tutkijoiden Herzin ja Pfizenmayerin tutkimusretkikunnan tullessa vuonna 1901 paikalle mammutista levisi hirveä löyhkä. Mahalaukussa oli säilynyt ruohoa, jonka kasvilajisto oli siitepölytutkimusten mukaan alkukesän tundralajistoa ja myös arolajistoa, jollaista ei nykyään kasva alueella. On usein väitetty, että Berezovkan mammutin mahalaukusta löydetty kasvilajisto olisi vain lämpimälle ilmanalalle tyypillinen, mutta tämä ei pidä paikkaansa. Esimerkiksi sammallaji "Aulacomnium turgidium" kasvaa nykyään Siperiassa 61 leveyspiiristä pohjoiseen. Berezovkan mammutista löytyi leppää "Alnus". Kosteaan tai kosteahkoon niittyyn viittaavaa alueella nykyään kasvamatonta lajistoa mitä löytyi Berezovkan mammutista ovat esim. ohran sukuinen kylmänlauhkessa viihtyvä sinipunaohra "Hordeum violaceum", harjasvehnä "Agropyrum cristatum" joita ja joiden sukuisia kasveja kasvaa nykyään yli 600–1 500 km lounaaseen, ja jopa Välimeren seudulla ja Iranissa asti Toisaalta lajeja "Agropyrum cristatum" ja puntarpäälaji "Alopecurus alpinus" kasvaa Alaskassa, ja vertailun vuoksi esimerkiksi ohra kasvaa Suomessa napapiirin pohjoispuolella ja vaatii lyhyen vain 3 kk kasvuajan.


title: Siperian jäätyneet mammutit

text: Mammutilta oli katkennut luita sen kuollessa, ja kuolema oli tullut äkkiä tukehtumalla. Mammutin hyvin säilynyt liha näytti tummanpunaiselta ja tuoreelta, mutta alkoi haista pian sulamisensa jälkeen ja muuttui harmaaksi. Sudet ja karhut olivat syöneet jonkin verran mammuttia. Herz kumppaneineen mietti, uskaltaisiko syödä mammutin lihaa, muttei uskaltanut. Koirat söivät sulanutta lihaa. Väitettiin, että joku retkikunnan jäsenistä olisi mammutin lihaa syönyt, muttei pitänyt sen mausta. Mammutin säilyminen edes kohtuullisesti on ollut mahdollista, jos mammutti on jäätynyt muutamassa tunnissa ja sen jälkeen pysynyt jäässä, ja osa lihasta ehti mädäntyä, mutta mahalaukku säilyi säilyttäen monta kiloa ruohomaisia kasveja. Mammutin pikapakastuminen on ollut täysin mahdotonta, koska kuollut mammuttikin tuottaa pitkään lämpöä vaikka jäätyisi ulkopuolelta miten paljon.


title: Siperian jäätyneet mammutit

text: Noin 35–40-vuotias urosmammutti kuoli radiohiiliajoitusten mukaan 29 000–34 000 vuotta sitten..


title: Siperian jäätyneet mammutit

text: Yleensä vanhoista mammuteista löytyy vain niiden hampaita, ja kokonainen luurankokin on harvinaisuus. Näin ollen Berezovkan mammutin säilyminen niinkin hyvin on vaatinut melko harvinaisia olosuhteita ja yhteensattumia.


title: Siperian jäätyneet mammutit

text: Mammutin säilyminen perustui jäätymiseen ja kuivumiseen, ja siihen etteivät haaskansyöjät ehtineet sitä syödä sen kuoltua.


title: Siperian jäätyneet mammutit

text: Venäläisen Tihonovin mielestä hyvin säilyneet mammutit kuolivat ikiroudan sulamiseen. Ikiroudan sulaminen aiheuttaa ilmaston hieman lämmettyä routa-alueilla monesti erilaisia romahtamisia: sulamiskuoppia (venäjäksi "alas") tai maanvyöryjä, jotka ovat saattaneet haudata ruohoa syömässä olevia mammutteja. Ikirouta suli eniten jääkauden lämpimissä vaiheissa, ja siksi Siperiasta on löydetty mammutteja enemmän jääkauden lämpimiltä kuin kylmiltä vaiheilta.


title: Siperian jäätyneet mammutit

text: Erään näkemyksen mukaan pölymyrsky olisi tukahduttanut ja haudannut mammutin pöly- ja hiekkakinokseen, joka sitten jäätyi. Keski-Aasian aavikoilla tiedetään pölymyrskyjen pystyvän tukehduttamaan eläimiä kuoliaiksi. Yhdysvalloissa vallitsi 1930-luvulla pölymyrskykausi, jolloin eläimiä saattoi tukehtua ilmassa sakeana lentävään pölyyn ja niiden vatsoista löytyi muun muassa mutaa, joka oli pölyn ja ruumiin nesteiden seosta Vuonna 1977 löytyneen mammutinpoikasen Diman vatsasta löytyi silttiä ja savea, mikä saattaa viitata tai olla viittaamatta siihen, että eläin olisi tukehtunut pölymyrskyyn. Monia muttei kaikkia säilyneitä mamuttien jäänteitä on löydetty silttipitoisista kerrostumista. Jääkauden ajan lössissä oli runsaasti silttiä. Niinpä tutkijat ovat ajatelleet kuoleiden mammuttien hautautuneen pölymyrskyissä. Katastrofiteoreetikot sanovat jopa yhden valtavan pölymyrskyn haudanneen kaikki säilyneet eläimet, mutta tieteen valtavirtaa edustavien mielestä pölymyrskyt tulivat eri aikoihin. Pölymyrskyn jälkeen maa saattoi olojen ollessa sopivasti routaantua tapauksesta riippuen 2–21 päivässä. Kuiva dyyni olisi jäätynyt parissa päivässä, märkä kolmessa viikossa.


title: Siperian jäätyneet mammutit

text: Kurténin mukaan pakastuneet mammutit ja muut eläimet säilyvät, kun vaikkapa saaliseläimen tappama eläin jäätyy äkkiä kylmällä arktisella alueella vaikkapa rinteen varjossa. Saalistaja- ja haaskansyöjäeläimet eivät ehdi syödä eläimestä paljoakaan, ennen kuin se jäätyy pinnaltaan kivikovaksi. Seuraavan vuoden keväällä maa vyöryi laaksoon pakastuneen eläimen päälle. Maanvyöry sai alkunsa siitä, kun aurinko lämmitti ylärinteitä. Arktisilla alueilla tuollainen maanvuoto, solifluktio, on tavallista.. Maanvyöryn mukana tullut aines ei silti ollut kovinkaan lämmintä, ja laakson ikirouta jäädytti sen äkkiä. Näin mammutti jäi jääarkkuun, kunnes routiminen nosti sen taas pintaan. Kesän aikana kylmän alueen ikirouta sulaa vain noin 1,5 metrin syvyydeltä. Sen alapuolella vesi kerääntyy jäätyessään jäälinsseiksi. Tiedetäänhän, että Suomen Lapin palsasoilla jääkimpaleet säilyvät turpeen eristämänä kesälläkin.


title: Siperian jäätyneet mammutit

text: Herzin mukaan Berezovkan mammutti oli saattanut kuolla kivivyöryssä ja hautautua maahan.


title: Siperian jäätyneet mammutit

text: Mammutti kuoli alkukesällä, ehkä kevättulvien aikaan soisessa maastossa putoamalla pohjaltaan jäiseen railoon, ruhjoutumalla ja kuolemalla miltei heti. Ehkä sen jälkeen railon pohjalla ollut kuollut mammutti jäi vielä maavyöryn alle.. Toisen näkemyksen mukaan maavyöry tai kivivyöry ruhjoi mammutin ja kuljetti sen jäätävän routivan kohdan lähelle.


title: Siperian jäätyneet mammutit

text: Jotkut olettavat joidenkin säilyneiden eläinten pudonneet suohon tai jokeen. Joidenkin mielestä säilyneet mammutit uupuivat juoksuhiekkaan, jota saattoi olla arotundralla äkillisen yllättävän lämpimän kauden sateen jälkeen. Useimmat säilyneet "pakastetut" eläimet ovat painavia, ja niiden on vaikea päästä esimerkiksi suosta pois. Seuraavana vuonna mammutti jäätyi, ja jos kävi hyvin, se ei enää sulanut. Paleontologi Dan Fisherin mukaan säilynyt mammutti upposi kuollessaan märkään saveen ja lietteeseen, joka torjui hapen ja mikrobit pois. Maitohappobakteerit säilyivät, ja tuottivat säilöntäaineena toiminutta maitohappoa.. Maa jäätyi, mammutin ruumis kuivui ja kutistui puoleen entisestä. Kun mammutti sitten paljastui maasta, maitohapon haju piti haaskoja havittelevat eläimet kaukana.


title: Siperian jäätyneet mammutit

text: Joidenkin mielestä mammutit ja muut eläimet säilyivät, koska jäivät jääkautisten hiekka- ja pölymyrskyjen alle. Ensin hieno maalaji peitti mammutin, ja sitten routaantui. Tämän katsotaan selittävän sen miksi mammuttien jäänteitä on jääkauden löydetty kuivilta ajoilta.


title: Siperian jäätyneet mammutit

text: Myös muita eläimiä kuin mammutteja on löytynyt hyvin säilyneinä. Björn Kurtén esittää kirjassaan Viattomat tappajat, että eräs Beringian arovisentti, "Blue Babe" olisi kuollut maan pinnalla kylmällä alueella varjoisessa laaksossa, jossa sen liha olisi pakastunut ennen kuin leijonat ehtivät syödä tappamansa arovisentin. Kevään tullessa visentin päälle olisi vyörynyt ylhäältä osin auringon sulattamaa routamaata. Koska routa ei päästänyt vettä läpi, sula vesi ei päässyt lämmittämään maan sisässä ollutta visenttiä. Lihaa mädättävät bakteerit lakkasivat toimimasta aktiivisesti, kun mammutin liha jäätyi. Nykyaikana tiedetään että biisoni vaipuu kuollessaan maahan mahalleen eikä kaadu kyljelleen. Visentin nahka oli hyvin säilynyt, mutta turkki oli suureksi osaksi mennyt pilalle. Eläimen niskassa säilyi lihaa, joka oli niin ohuessa kohtaa ruumista, ettei ehtinyt mädäntyä. Tätä lihaa syötiin paleontologi R Dale Guthrien luona 6. huhtikuuta 1984. Liha haisi naudanlihalta, mutta hajussa oli mukana hienoine vivahdus sieneen.. Tällä visentillä olisi ajoitusten mukaan ikää 36 000 vuotta . Se kuoli Keski-Alaskan alavilla mailla Faibanksin seutuvilla.


title: Siperian jäätyneet mammutit

text: Muitakin melko hyvin säilyneitä jäätyneitä mammutteja ja muita eläimiä kuin Berezovkan mammutti on löydetty Venäjältä ja Alaskasta.


title: Siperian jäätyneet mammutit

text: Alaskasta Fairbaks Creekistä on löydetty mammutti, joka eli siellä joko jääkauden kylmimpänä aikana tai hiemen ennen sitä. Kyseessä on 21 300 vuoden ikäiseksi arvioitu Effie.


title: Siperian jäätyneet mammutit

text: Jäätyneitä mammutteja on löytynyt pohjoisesta ikiroudasta Keski-Siperiasta tundran ja subarktisen taigan alueelta Taimyrin ja Jamalin niemimailta ja Kolymajoen altaasta Itä-Siperiasta, sekä Laptevin ja Itä-Siperian meren rannoilta. Radiohiiliajoitusten mukaan Siperian jäätyneiden mammuttien ikä on 11 450–44 000 vuotta.. Eniten Siperian mammutteja on säilynyt melko kosteilta jääkauden jaksoilta, yli 30 000 ja ajalta noin 13 000–10 000 vuotta sitten. Näillä jaksoilla saattoi olla kesällä nykyistä lämpimämpää, sillä vaikka oli jääkausi, maapallon akseli oli enemmän kallellaan. Samaan tapaan Alaskan saiga-antilooppien jäänteitä on löydetty ennen jääkauden kylmintä vaihetta alalta n. 40 000–25 000 v sitten ja jääkauden kylmyyshuipun jälkeen n. 15 000–12 000 vuotta sitten.


title: Siperian jäätyneet mammutit

text: Kylmemmältä ajalta on säilynyt enemmän pelkkiä luita. Yleensä löydetyissä eläimissä pinnalla olevat nahka ja turkki, silmät jne. ovat hyvin säilyneitä, mutta sisäelimet hajonneet. 1700-luvulta lähtien nykypäivään asti on ollut liikkeellä monia kertomuksia jäätyneen mammutin lihan syömisestä. Ainakin kymmenen hyvin säilynyttä mammuttia on päätynyt tutkijoiden käsiin, vaikka tutkijat viitsivät tehdä harvoin matkoja syrjäiseen Pohjois-Siperiaan. Suurin osa maasta paljastuneista pakastuneista mammuteista mätänee.


title: Siperian jäätyneet mammutit

text: Venäjältä on löydetty mm. yli 43 000 vuotta vanha Shandrinin mammutti ja Jarkovin mammutti. Shandrinin mammutissa on säilynyt koko mammutin mahalaukun sisältö, 291 kg jo mustunutta kasviainetta. Siitä 9/10 oli heinää sekä jonkin verran lehtikuusen, pajun, koivun ja lepän silmuja. Juribeijoen varrelta Gydanin niemimaalta löydetyltä noin 10 000 radiohiilivuoden ikäiseltä mammutilta löytyi vieläkin vihreää ruohoa. Mahassa oli erilaisten ruohokasvien siemeniä, lehtiä mm virmanjuurta. Mahasta löytynyt siitepöly oli pääosin heinää ja saraa sekä myös mm. leinikkejä ja lapinvuokkoa. Oli myös erilaisten puiden siitepölyä. Gydanin mammutti eli aivan pleistoseenin lopussa. Tämä mammutti eli kasvianalyysien mukaan tundralla, jossa vuoden keskilämpötila oli alle –11 °C ja heinäkuun keskilämpötila alle 8 °C. Mammutti oli ajautunut nykyiselle paikalleen luultavasti jäätikön sulamisveden kuljettamana.


title: Siperian jäätyneet mammutit

text: Tunnettu on 1977 Berelekh-joen sivuhaaran Kirgilyakhin joenvarren ikiroudasta löydetty eri ajoitusten mukaan 26 000 tai 40 000 vuotta sitten jäätynyt mammutinpoikanen Dima. Tämä pieni mammutti oli kuollut lampeen tai railoon putoamalla, suohon juuttumalla tai jäämällä vyöryvään mutaan. Mammutti löytyi rinteestä siltti-sorakerrostumasta jääkartioiden ympäröimänä. Monista Dimaan liittyvistä asioista on kiistelty tutkijoiden parissa. Joidenkin mukaan Dima olisi elänyt kylmällä, kuivalla vuoristoniittyä muistuttavalla hieman puita kasvaneella arolla, toisten mukaan soisessa ympäristössä. Erään näkemyksen mukaan Diman kuolinaikoina n. 41 000–40 000 radiohiilivuotta sitten olisi jokilaaksossa kasvanut harvaa lehtikuusimetsää, mutta ylämailla kosteaa-kuivaa tundraa, ja sarasoita sekä niittyjä tulvatasangolla.


title: Siperian jäätyneet mammutit

text: Myös kuolinvuodenajasta ja tarkasta kuoliniästä on kiistelty. Dale Guthrien mukaan mammutti kuoli luultavasti myöhään kesällä tai syksyllä ehkä vain neljän kuukauden ikäisenä, eikä 7–8 kuukauden ikäisenä niin kuin usein väitetään, mikä viittaiis mammuttien kasvaneen nopeasti ensimmäisenä elinkesänään.


title: Siperian jäätyneet mammutit

text: Yamalin niemimaalta löytyi vuonna 2007 nuori keväällä syntynyt vauvamammutti "Ljuba", joka painoi vain 50 kg ja oli 85 cm korkea. Mammutti oli luultavasti kuollut noin 40 000 vuotta sitten.. Mammutti oli kuollessaan vain 30–35 päivää vanha.


title: Siperian jäätyneet mammutit

text: Siperian Jamalin niemimaan keskeltä Mys-Kamennyystä löytyi 2011 erittäin hyvin säilynyt Pjotriksi kutsuttu mammuttilapsi, jonka iäksi arvioidaan 10 000 vuotta.


title: Siperian jäätyneet mammutit

text:
Keväällä 2012 löytyi Pohjois-Jakutiasta mammutti "Juka", jolta ihmiset olivat jossain vaiheessa leikanneet mahan auki. Tutkijoiden mukaan luultavasti myös leijona oli raadellut "Juka"-mamuttia ennen sen kuolemaa. Radiohiiliajoitusten mukaan mammutti kuoli veiksel-jääkauden keskivaiheen lopussa noin 34 000 radiohiilivuotta sitten
Se oli kuollessaan 2,5 vuotta vanha. Juka-mammutin vatsasta löytyi heinien, sarojen, kukkien, pajun, koivun ja levien jäänteitä. Heinistä mm. "Hordeum", "Deschampsia" makrofossiileja. Saroissa saraa ja hoikkavillaa "Eriophorum gracile". Siitepölyissä melkein puolet marunaa. Lisäksi leinikkejä, heiniä ja muita ruohomaisia, mutta puita vain 6 %. Puiden siitepölyissä eniten vaivaiskoivua ja pajua.


title: Siperian jäätyneet mammutit

text: Syksyllä 2012 11-vuotias nenetsipoika Javgeni Salinder kulki Taymyrn niemimaalla Jenisein suiston lähellä Sopkargassa ja haistoi oudon hajun sekä huomasi maassa mammutin jäänteet. Niinpä tutkijat kaivoivat esiin "Zhenjan", joka oli kuollessaan 15 tai 16 vuotta vanha mammuttiuros. Mammutin pehmeistä kudoksista oli säilynyt puolet, ja luuranko kokonaan. Mammutti kuoli lyhyestä turkista päätellen luultavasti kesällä, mutta se oli ehtinyt hankkia itselleen suuren rasvakerroksen. Sopkarginskyn mammutti on parhaiten löydetystä tutkijoiden käsiin päätyneistä toiseksi parhaiten säilynyt, mutta vielä paremmin säilynyt oli vuonna 1901 löydetty Berezovkan mammutti. Uusien ajoitusten mukaan mammutti on noin 37 000–45 000 vuotta vanha.


title: Siperian jäätyneet mammutit

text:
Vuonna 2013 löytyi Uuden Siperian saarien Maly Lyakhovskin saarelta hyvin säilynyt mammutti. Veri alkoi vuotaa mammutista ulos , kun tutkijat rikkoivat mammutin vatsan alla ollutta jäätä. Mammutin liha oli tuoreen näköistä.
Mammutin veri pysyi nestemäisenä vielä alle 7 asteen pakkasessa.
Niinpä venäläiset tutkijat uskoivat luonnollisten jäänestoaineiden pitävän veren nestemäisenä
. Tämä 50–60-vuotias naarasmammutti on parhaiten tutkijoille säilynyt mammutti. Mammutti on peräisin luultavasti jääkauden loppuvaiheelta 10 000–15 000 vuoden takaa. Tutkijat olettavat löydön pohjalta voivansa löytää mammutin, jonka liha olisi vielä syömäkelpoista.


title: Siperian jäätyneet mammutit

text: Monista paikoista arktisilta alueilta on löydetty valtavia määriä mammuttien luita, ja monia kokonaisia luurankoja. Jälleen kerran katastrofiteorian kannattajat väittävät suurten eläinlaumojen kuolleen äkkiä. Suuria "mammuttien hautausmaita" on löydetty muun muassa Berelehistä. Joillakin alueilla joki on kuljettanut mammuttien luita suvantokohtiin. Joissakin kohdissa on taas ollut "mammuttiansoja" joihin mammutit jäivät ansoihin. Radiohiiliajoitusten mukaan näistä "hautausmaista" löytyneet mammutit ovat kuolleet eri aikoina. Toki yhdessä tapauksessa on löydetty yhtaikaa kuolleen monen mamutin jäänteet. Katastrofiteoriaa ei pystytä todentamaan, vaikka ei uskota paleontologien ajoitusmenetelmiin. Tällöin ei nimittäin kyetä todistamaan sitä, että merkittävä osa kaikista yhdellä kertaa eläneistä mammuteista olisi kuollut samaan aikaan. Mammuttejahan kuoli joka tapauksessa eri aikoihin ennen väitettyä katastrofia luonnollisista syistä. Lisäksi ei pystytä todistamaan, että pelkkinä luina säilyneet mammutit olisivat kuolleet äkkiä niin kuin Berezovkajoen mammutti.


title: Siperian jäätyneet mammutit

text: Melko paljon tietoja mammutin ruokavaliosta on saatu myös tutkimalla mammuttien ulosteita. Siperiasta, Pohjois-Jakutiasta isisämaasta Terekhtyakh-joen rannalta on löydetty 42 000 vuotta vanha mammutin uloste. Tämän kasvijäänteissä on runsaasti heinää, savikkaa, tatarkasvia, ruusukasvia, ja sarakasvia. Savikka on enimmäkseen lajia "Chenopodium prostratum". Lisäksi paljon hanhikkia "Potentilla cf stipularis". Kohokki "Silene". "Erysimum". Heinissä hieman "Bromopsis", "Puccinellia", "Hordeum", "Deschampsia". Vähän "Artemisia tilesii", "Tripleurospermum hookeri". "Eleocharis palustris". "Polygonum humifosum". Ei puita, ei varpuja. Myös vähän sammalta, muttei "Sphagnum"-suosammalta. Tämä uloste lienee syntynyt kesällä.


title: Siperian jäätyneet mammutit

text: Läntiseltä Tsuktsien niemimaalta Malyi Anyui-joen varrelta melko läheltä nykyistä Itä-Siperian pohjoisrannikkoa on löydetty mammutin yli 45 000 vuotta sitten tekemä uloste. Tämän kasvijäänteissä on eniten heinää, saraa (eniten "Carex melanocarpa"), ruusukasvia ja vähän savikkaa. Hieman sammalta ja alle prosentin puumaisia kasveja. Sarojen joukossa tunturisarake "Kobresia", muttei sitä ole kun muutama prosentti. Heinissä paljon nataa. Paljon "Potentilla". Paljon "Rumex", mm "Rumex lapponicus", "Rumex sibiricus". "Comanum palustre". Nokkonen "Urtica dioica". Pajua "Salix" ja leppää Alnus. "Betula alba", "Betula nan"a vain vähäinen määrä. Vain vähän sammalta. Pikkuriikkisen suosammalta "Sphagnum". Luultavasti tämä uloste syntyi hyönteislajistosta päätellen keväällä.


title: Siperian jäätyneet mammutit

text: Kasvijäänteistä päätelty kasvillisuus oli tundraniittyä: märkää, kosteaa ja kosteankuivaa. Aroa nämä elinympäristöt eivät olleet.


title: Siperian jäätyneet mammutit

text: Molempien mammuttien ulosteiden siitepölyissä on huomattava määrä marunan "Artemisia" siitepölyä, vaikka Anyi-joen mammutti ei syönyt marunaa lainkaan, ja Terekhtyakhin mammutti vain vähän. Maruna kasvoi joko joenvarsiniityillä tai kivisillä rinteillä.


title: Siperian jäätyneet mammutit

text:
69% säilyneistä mammuteista on uroksia. Tämä viittaa siihen, että enemmän riskejä ottaneet
nuoret urokset putosivat helpommin jäikylmiin soihin, jäisiin halkeamiin jne.


title: ZDoom

text: ZDoom on muokattu Doom-peliportti, joka tehtiin Doomin alkuperäistä lähdekoodia käyttäen. Peliportin avulla on mahdollista pelata useita Doom-pelityyleihin kuuluvia pelejä kuten esimerkiksi Doom 1 - Final Doom, Heretic, Hexen ja Strife.


title: ZDoom

text: ZDoom eroaa alkuperäisestä Doomista monin tavoin. Peliportissa pystyy hyppimään sekä kyykistymään ja hiirellä voi katsella vapaasti. Seinät voivat olla kaltevia. Myös 3D-mallinteita on mahdollista lisätä. ZDoom tukee pitkälti BOOM-pelimoottoria.


title: 701 Naval Air Squadron

text: 701 Naval Air Squadron (701 NAS) oli Britannian Kuninkaallisen laivaston ilmavoimien lentolaivue.


title: 701 Naval Air Squadron

text: No. 701 katapulttilentue perustettiin 15. heinäkuuta 1936. Lentue laajennettiin laivueeksi hieman ennen toista maailmansotaa, jolloin sille siirrettiin 447. laivueen kalustoa. Hieman myöhemmin osa laivueen koneista vaihdettiin, minkä jälkeen kalusto koostui Fairey Osprey, Fairey IIIF, Blackburn Shark, Fairey Seal ja Fairey Swordfish koneista, jotka oli sijoitettu 1. Taistelulaivaviirikön aluksille palvellen sekä Koti- että Välimeren laivastoissa.


title: 701 Naval Air Squadron

text: Välimerellä laivueen tukikohtana oli Kalafrana Maltalla, mistä koneet sijoitettiin taistelulaivoille "HMS Barham", "HMS Malaya", "HMS Valiant" ja myöhemmin "HMS Warspite". Laivue lakkautettiin 21. tammikuuta 1940, jolloin se liitettiin 700 laivueeseen.


title: 701 Naval Air Squadron

text: Laivue perustettiin uudelleen 7. toukokuuta 1940 RNAS Donibristlessä väliaikaisena maissa toimivana yksikkönä. Ensimmäisenä tilapäisyksikkönä toimi Norjan taisteluiden aikana Harstadissa Norjassa toimineet kuusi Supermarine Walrus lentovenettä. Laivue lakkautettiin 8. kesäkuuta.


title: 701 Naval Air Squadron

text: Laivue perustettiin uudelleen 1. lokakuuta 1942 vastaanottamaan 700 laivueen lentueen kaluston Beirutissa ja käyttämään kuutta Supermarine Walrus lentovenettä RAF:n 201 laivueen alaisuudessa. Osasto liitettiin myöhemmin 235 lennostoon sukellusveneiden torjuntaan Latakian lentotukikohdasta. Laivue lakkautettiin 15. elokuuta 1943.


title: 701 Naval Air Squadron

text: Laivue perustettiin uudelleen 18. huhtikuuta 1945 RNAS Hestonissa 781 laivueen B lentueesta. Laivueen tehtävinä oli yhteyslentotoiminta ja kalusto koostui muun muassa De Havilland D.H.89 Dominiot (Dragon Rapiden sotilasversio), Oxfordit ja Travellerit. Laivue lakkautettiin 13. tammikuuta 1947 Hestonissa.


title: 701 Naval Air Squadron

text: Laivue perustettiin uudelleen 31. lokakuuta 1957 Lee-on-Solentissa kalustonaan Westland Whirlwindit. Laivueen kalustoa täydennettiin Westland Dragonflyillä. Laivueen lentueet palvelivat tukialuksilla etsintä- ja pelastustehtävissä ja myöhemmin laivueen helikopterit palvelivat merentutkimusalus "HMS Vidalilla" sekä jääpalvelualus "HMS Protectorilla". Laivueelle siirrettiin tammikuussa 1958 koelentotehtäviä 705 laivueelta. Laivue lakkautettiin 20. syyskuuta 1958, jolloin sen lentueista muodostettiin aluksille sijoitettuja erillisiä lentueita.


title: 200 apinaa – Paavo kuninkaaksi

text: 200 apinaa – Paavo kuninkaaksi on Itse valtiaat -satiirisarjan hahmojen imitaatioäänillä tehty toinen musiikki-CD-levy vuonna 2003, joka sisältää 24 laulua. Se pohjautuu tv-elokuvaan Itse valtiaat – Kuningasmusikaali ja erikoisjaksoon Operation ESC.


title: 200 apinaa – Paavo kuninkaaksi

text: Albumi ylsi Suomen virallisen listan sijalle 24, ja se pysyi listalla yhteensä neljä viikkoa.


title: ZDaemon

text: ZDaemon on ZDoom-pelimoottoriin perustuva online moninpeli-pelimoottori, jonka avulla voi pelata esimerkiksi Doom 2:a internetin yli. ZDaemon on helppokäyttöinen, samalla tavalla kuten muutkin nykyaikaiset moninpelit. Pelimoottori tukee 16 pelaaja yhtä aikaa samalla serverillä. ZDaemonilla on mahdollista seurata omaa kehitystään pelissä.


title: ZDaemon

text: ZDaemon on suosittu pelimoottori ja siihen on tehty paljon virallisia ja epävirallisia klaaneja.


title: ZDaemon

text:
CTF
Lipunryöstö, eli pelaajan tehtävä on ottaa vihollisen lippu ja viedä se omalle lipulle jolloin oma joukkue saa pisteen.
Tämä pelimuoto on vain Doom 2:lle


title: ZDaemon

text:
Deathmatch
Kaikki Pelaajat on kaikkien pelaajien vastassa.


title: ZDaemon

text:
Team DM
Joukkue vastaan joukkue eli joukkueet yrittävät tuhota toisiaan.


title: ZDaemon

text:
1-on-1
Pelaaja vastaan pelaaja, eli kaksintaistelu. Muuten samanlainen kuin Deathmatch.


title: ZDaemon

text:
Coop
Tavalliset yksinpelikentät vihollisineen. Pelaajaat yrittävät yhdessä päästä kentän läpi.


title: ZDaemon

text: FFA Pelaajat kamppailevat toisiaan vastaan. (Free for All)


title: Luuserien olympialaiset

text: Luuserien olympialaiset on Itse valtiaat -satiirisarjan hahmojen imitaatioäänillä tehty kolmas musiikki CD-levy vuonna 2004, joka sisältää 29 laulua. Se pohjautuu tv-elokuvaan Itse valtiaat – Urheilumusikaali.


title: Chakib Lachkham

text: Chakib Lachkham (s. 27. lokakuuta 1985) on tunisialainen jalkapalloilija, pelipaikaltaan hyökkääjä. Hän pelaa tällä hetkellä tunisialaisessa EGS Gafsassa.


title: Chakib Lachkham

text: Lachkham aloitti uransa Gafsan junioreissa, josta hänet nostettiin kaudella 2005–2006 edustusjoukkueeseen. Seuraavalla kaudella Lachkham lainattiin Espéranceen puoleksi vuodeksi. Palattuaan takaisin Gafsaan hän onnistui maalinteossa kolmesti, kuten myös seuraavalla kaudella 2008–2009. Lachkham kuitenkin lainattiin loppukaudeksi algerialaiseen MC Algeriin.


title: Tróodos (kylä)

text: Tróodos () on kylä Limassolin alueella Kyproksen tasavallassa Kyproksen saarella. Sen väkiluku on 15 (2010).


title: Tróodos (kylä)

text: Tróodoksen kylä sijaitsee sille nimen antaneessa Tróodos-vuoristossa saaren läntisissä keskiosissa noin metrin korkeudella merenpinnasta, saaren korkeimman vuoren Ólympos-vuoren huipun tuntumassa ja noin 250 metriä sitä alempana.


title: Tróodos (kylä)

text: Kylässä toimii Tróodoksen kansallispuiston museo, joka esittelee alueen luontoa. Sen yhteydessä on myös 300 metriä pitkä botanis-geologinen polku. Talvikuukausina Tróodoksen kylä on Kyproksen talviurheilun keskus. Kylässä on runsaasti ravintoloita, hotelleja ja muita palveluita matkailijoille.


title: Tróodos (kylä)

text: Kylän lähellä sijaitsee Kyproksen presidentin kesäasunto, joka oli aiemmin saaren brittiläisen kuvernöörin käytössä. Se on rakennettu vuonna 1880.


title: Fragkískos Alvértis

text: Fragkískos Alvértis (, joskus muodossa "Fragískos Alvértis"; s. 11. kesäkuuta 1974 Glyfáda, Kreikka) on kreikkalainen ammattilaisuransa lopettanut koripalloilija ja nykyinen koripallovalmentaja. Hän on valmentanut Panathinaikosia vuodesta 2014 lähtien.


title: Fragkískos Alvértis

text: Alvértis edusti Kreikan koripallomaajoukkuetta vuoteen 2004 saakka ja hän pelasi koko ammattilaisuransa Panathinaikosissa. Vuonna 2008 Alvértis valittiin 50 tärkeimmän koripallovaikuttajan joukkoon Euroopassa. Häntä pidettiin pelaajaurallaan yleisesti yhtenä parhaista kreikkalaisista heittäjistä. Alvértis esiintyi urallaan kahdeksan kertaa Euroliigan finaalissa ja voitti sen neljästi.


title: Fragkískos Alvértis

text: Alvértis aloitti koripallon pelaamisen Glyfada BC:n juniorijoukkueessa 12-vuotiaana. Hänet nostettiin seuran edustusjoukkueesen 14-vuotiaana, jolloin hän nousi Kreikan koripallopiirien tietoisuuteen. Jo tällöin Alvértis oli hyvä heittäjä ja isokokoinen pelipaikalleen. Glyfadasta hän siirtyi Panathinaikosiin vuonna 1990. Panathinaikosin presidenttinä toimi tuolloin Pavlos Giannakopoulos, joka vaihtoi Panathinaikosin vesipallojoukkueen kapteenin Alvértikseen. Lisäksi Panathinaikos joutui maksamaan Glyfadalle korvauksen pelaajasiirrosta.


title: Fragkískos Alvértis

text: Alvértiksen tultua Panathinaikosiin alettiin miettiä, mihin pelipaikalle hänet kannattaisi laittaa pelaamaan. Häntä pidettiin liian suurena heittäväksi takamieheksi, mutta myös liian pehmeänä sentteriksi. Sen sijaan, että Alvértiksesta olisi tehty yhden pelipaikan pelaajaa, pyrittiin hänestä tekemään monipuolinen pelaajaa, joka pystyisi tarvittaessa pelaamaan usealla pelipaikalla. Ensimmäinen kausi seurassa meni totutellessa uuteen ympäristöön, mutta jo toisella kaudella Alvértis näytti kehittyneen. Tällöin hän teki 6,9 pistettä ottelua kohden ja heitti kolmen pisteen heitot 35,7 prosentin tarkkuudella.


title: Fragkískos Alvértis

text: Kausi 1994–1995 oli Alvértikselta tilastollisesti yksi parhaimmista. Kreikan liigassa hän teki keskimäärin 14,1 pistettä ja heitti kolmen pisteen heitot 51,3 prosentin tarkkuudella. Vasta kaudella 1995–1996 alkoi tosin Panathinaikosin suurempi menestys. Joukkueeseen hankittiin NBA:sta Dominique Wilkins, jonka lisäksi joukkueessa pelasi jo ennestään Panagiotis Giannakis. Heidän ja Alvértiksen johtamana joukkue voitti muun muassa Intercontinental Cupin. Panathinaikos voitti myös ensimmäisen Euroliigan mestaruuden vuonna 1996. Ratkaisevassa loppuottelussa FC Barcelonaa vastaan Alvértis oli joukkueen paras pistemies ja teki seitsemäntoista pistettä.


title: Fragkískos Alvértis

text: Kaudella 1997–1998 Alvértis johdatti joukkueensa ensimmäiseen Kreikan mestaruuteen neljääntoista vuoteen. Kauden aikana joukkue hävisi ainoastaan viisi ottelua. Loppuottelusarjassa Panathinaikos voitti PAOK Thessalonikin tiukasti otteluvoitoin 3–2. Euroopan kärkeen Panathinaikos palasi vuonna 2000, jolloin Euroliigan finaali pidettiin Thessalonikissa. Loppuottelussa Panathinaikos voitti Maccabi Tel Avivin luvuin 73–67. Alvértis teki loppuottelussa neljä pistettä, mutta pelasi eniten. Seuraavalla kaudella Alvértis nosti pistekeskiarvoaan ja teki Kreikan liigassa kolmetoista pistettä ottelua kohden. Joukkue pääsi vastaperustetun Suproleaguen loppuotteluun, jossa vastassa oli Maccabi Tel Aviv. Alvértis teki loppuottelussa viisi pistettä ja ottelu päättyi Panathinaikosin 81–67-tappioon.


title: Fragkískos Alvértis

text: Kaudella 2001–2002 Alvértis johdatti joukkueen uudestaan Euroliigan finaaliin. Välierissä Alvértiksen ja Dejan Bodirogan johtama Panathinaikos kohtasi viime vuoden tapaan Maccabin, jossa pelasi myöhemmin NBA:ssa uraansa tehnyt Anthony Parker. Ensimmäinen final four-ottelu päättyi Panathinaikosin kahdentoista pisteen voittoon ja Alvértis teki ottelussa yksitoista pistettä. Loppuottelussa Panathinaikos voitti Kinder Bolognan, jonka riveissä pelasi muun muassa Manu Ginóbili. Alvértis teki ottelussa viime pelin tapaan yksitoista pistettä. Seuraavalla kaudella Panathinaikos ei menestynyt eurokentillä, mutta se palasi Kreikassa mestaruuskantaan. Loppuottelusarjassa joukkue kaatoi AEK Ateenan voitoin 3–1. Mestaruudesta alkoi seitsemän vuoden mittainen voittoputki, jonka aikana Panathinaikos voitti Alvértiksen johtamana jokaisen Kreikan liigan mestaruuden.


title: Fragkískos Alvértis

text: Kesällä 2004 Alvértis leikkautti polvensa, jonka jälkeen hän palasi kentälle vasta saman vuoden joulukuussa. Kauden 2004–2005 päätteeksi hän juhli Kreikan mestaruutta. Myös vuosina 2006 ja 2007 Alvértis voitti Kreikan mestaruuden. Kesällä 2007 Alvértis teki Panathinaikosin kanssa jatkosopimuksen. Kaudella 2007–2008 Alvértis teki Euroliigassa enää 3,0 pistettä ottelua kohden, mutta johdatti joukkueensa jälleen maan mestariksi. Kaudella 2008–2009 Alvértis pelasi Kreikan liigassa ainoastaan ensimmäisen ottelun, jonka jälkeen hän jäähdytteli loppukauden. Kauden Alvértis päätti uransa toiseen tripla-mestaruuteen. Uran loputtua hän oli voittanut seuralle kaiken kaikkiaan 25 eri mestaruutta.


title: Fragkískos Alvértis

text: Viimeisen kerran Alvértis esiintyi Panathinaikosissa lokakuussa 2009, jolloin järjestettiin TsSKA Moskovan ja Panathinaikosin välinen harjoitusottelu. Osa tuotosta meni lasten hyväntekeväisyyteen, joka oli Alvértiksen oma tahto. Viimeisessä pelissään hän heitti kolme pistettä loppuunmyydyn Ateenan Olympiahallin yleisön edessä. Pelin aikana hänen pelinumeronsa ”jäädytettiin” hallin kattoon.


title: Fragkískos Alvértis

text: Alvértis pelasi ensimmäisen pelinsä Kreikan koripallomaajoukkueessa vuonna 1993 Saksaa vastaan. Ensimmäistä kertaa hän oli mukana arvokisoissa vuoden 1995 EM-kilpailuissa. Alvértis teki kisoissa 4,9 pistettä ottelua kohden. Hän oli mukana myös vuosien 1997, 1999, 2001 ja 2003 EM-kilpailuissa. MM-kilpailuissa Alvértis oli mukana vuonna 1998. Olympialaisissa Alvértis esiintyi vuosina 1996 ja 2004. Molemmilla kerroilla Kreikka sijoittui viidenneksi.


title: Fragkískos Alvértis

text: Viimeisen pelinsä hän pelasi Ateenan kotikisoissa 2004, jolloin vastassa oli Puerto Rico. Ateenan kisoissa Alvértis ei enää ollut joukkueen tärkeimpiä pelaajia ja hän joutui pelaamaan ottelut polvivamman kiusaamina. Kisojen jälkeen Alvértis leikkauttikin polvensa.


title: Fragkískos Alvértis

text: Peliuransa jälkeen Alvértis jäi työskentelemään Panathinaikosin taustahenkilöihin. Kaudesta 2010–2011 lähtien hän toimi joukkueen apujoukkueenjohtajana. Maaliskuussa 2014 Panathinaikos antoi potkut päävalmentaja Argiris Pedoulakisille, jolloin Alvértis siirtyi joukkueen uudeksi päävalmentajaksi.


title: Fragkískos Alvértis

text: Alvértis tunnettiin vaatimattomana pelaajana, joka ei antanut mielellään haastatteluja. Hän ei halunnut yleensä myöskään antaa lausuntoja omasta pelistään, vaan puhui mieluummin joukkueen saavutuksista. Panathinaikosissa Alvértis pelasi monella pelipaikalla. Joukkueen valmentaja Željko Obradović on sanonut Alvértiksen olleen paras heittäjä Euroopassa. Hän myös kehui Alvértiksen kykyä nostattaa joukkuehenkeä.


title: Fragkískos Alvértis

text: Alvértis on naimisissa entisen vesipalloilijan, Antan, kanssa. He kävivät myös samaa lukiota. Parilla on poika Carolos. Vapaa-ajallaan Alvértis kalastaa, metsästää ja lukee kirjoja.


title: 812 Naval Air Squadron

text: 812 Naval Air Squadron (812 NAS) oli Britannian Kuninkaallisen laivaston ilmavoimien lentolaivue.